EBAZPENA, 2021eko urtarrilaren 8koa, Ingurumen Administrazioaren zuzendariarena, zeinaren bidez egiten baita Maser Maquinaria y Servicios SA enpresak Trapagaranen (Bizkaia) duen hondakin ez-arriskutsuak kudeatzeko instalazioaren ingurumen-inpaktuari buruzko txostena. - Eusko Jaurlaritza - Euskadi.eus\nEBAZPENA, 2021eko urtarrilaren 8koa, Ingurumen Administrazioaren zuzendariarena, zeinaren bidez egiten baita Maser Maquinaria y Servicios SA enpresak Trapagaranen (Bizkaia) duen hondakin ez-arriskutsuak kudeatzeko instalazioaren ingurumen-inpaktuari buruzko txostena.\nMaser Maquinaria y Servicios SA enpresak Ingurumen Administrazioaren Zuzendaritzan aurkeztutako eskaera osatu zuen, Trapagaranen (Bizkaia) dituen instalazioetan hondakin ez-arriskutsuak kudeatzeko instalazioari buruzkoa. Eskaeran, hain zuzen ere, galdegiten zen proiektu horren ingurumen-inpaktuaren ebaluazio-prozedura sinplifikatua hastea, betiere Ingurumen-ebaluazioari buruzko Legearen (abenduaren 9ko 21/2013 Legea) 45. artikuluarekin bat etorriz, arau horren 7.2.a) artikuluan xedatutakoaren gainean oinarritzen baita proiektua.\nAbenduaren 9ko 21/2013 Legearen 46. artikuluan xedatutakoaren arabera, 2018ko azaroaren 6an, Eusko Jaurlaritzako Ingurumen Administrazioaren Zuzendaritzak kontsulta-izapidea egin zien eragindako administrazio publikoei eta pertsona interesdunei. Halaber, espedientean jasota dagoen dokumentazioa eskuragarri egon zen orduko Ingurumen, Lurralde Plangintza eta Etxebizitza Sailaren webgunean, interesdunek aukera izan zezaten egoki ikusten zituzten ingurumen-arloko oharrak egiteko.\nAbenduaren 9ko 21/2013 Legearen 7.2.a) artikuluan xedatutakoa betez, ingurumen-inpaktuaren ebaluazio sinplifikatua egin beharko zaie arau horren II. eranskinean jasotako proiektuei; ebazpen honen xede den jarduera lege horren II. eranskineko 9. taldean dago jasota, e) epigrafean. Horrenbestez, ingurumen-ebaluazioen arloan indarrean den legeria betez, ingurumen-inpaktuaren ebaluazio sinplifikatua aplikatu behar zaio Maser Maquinaria y Servicios SAk Trapagaranen (Bizkaia) hondakin ez-arriskutsuak kudeatzeko duen instalazioaren proiektuari. Prozedura horretan zehaztuko da proiektuak ingurumenaren gaineko ondorio esanguratsuak dituen ala ez eta, beraz, ingurumen-inpaktuaren ebaluazio arrunta aplikatu behar zaion ala ez.\nProiektuaren ingurumen-inpaktuaren ebaluazioaren espedienteko dokumentazio teknikoa eta txostenak aztertu ostean, eta kontuan hartuta ingurumen-dokumentua zuzena dela eta indarrean dagoen araudian ezarritako alderdiekin bat datorrela, ingurumen-inpaktuari buruzko txosten hau eman du Ingurumen Administrazioaren Zuzendaritzak, proiektuak ingurumenean ondorio adierazgarririk izan ditzakeen edo ez aztertzeko eta, ondorioz, ingurumen-inpaktuaren ebaluazio arruntaren prozedura bete behar duen zehazteko, edota, bestela, proiektua zer baldintzatan garatu behar den ingurumena behar bezala babesteko. Ingurumen Administrazioaren Zuzendaritza horretarako organo eskuduna da, hala ezarrita baitago dekretu hauetan: 18/2020 Dekretua, irailaren 6koa, lehendakariarena, Euskal Autonomia Erkidegoaren Administrazioko sailak sortu, ezabatu eta aldatzen dituena eta sail bakoitzaren egitekoak eta jardun-arloak finkatzen dituena; eta 77/2017 Dekretua, apirilaren 11koa, Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duena.\nXedapen hauek hartu dira kontuan: 21/2013 Legea, abenduaren 9koa, Ingurumen-ebaluazioari buruzkoa; 18/2020 Dekretua, irailaren 6koa, lehendakariarena, Euskal Autonomia Erkidegoaren Administrazioko sailak sortu, ezabatu eta aldatzen dituena eta sail bakoitzaren egitekoak eta jardun-arloak finkatzen dituena; 77/2017 Dekretua, apirilaren 11koa, Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duena; 39/2015 Legea, urriaren 1ekoa, Administrazio Publikoen Administrazio Prozedura Erkidearena; 40/2015 Legea, urriaren 1ekoa, Sektore Publikoaren Araubide Juridikoarena, eta aplikatzekoa den gainerako araudia. Horrenbestez, honako hau\nLehenengoa. Ingurumen-inpaktuaren txostena egitea Maser Maquinaria y Servicios SA enpresak Trapagaranen (Araba) duen hondakin ez-arriskutsuak kudeatzeko instalaziorako, ondoren adierazitakoaren arabera:\nMaser Maquinaria y Servicios SA (aurrerantzean, MASERSA) merkataritza-sozietateak Trapagarango (Bizkaia) Salcedillo errepidea z.g. helbidean dituen instalazioetan egingo duen jarduera hondakin ez-arriskutsuen balorizazioa da; zehazki, kable-hondakinetatik datozen produktuen binilo-polikloruroa eta polietilenoa birziklatzea eta berreskuratzea, ondoren plastikoak injektatuta, estrusionatuta edo arrabolez prentsatuta eraldatzeko industrian aprobetxatzeko.\nHondakin ez-arriskutsuak balorizatzeko instalazioa ezartzeak ingurumenean duen inpaktuari buruzko txostena ematea xede duen ebazpen honetan, proiektuari buruzko ingurumen-txostenaren edukia aztertzen da, Ingurumen-ebaluazioari buruzko Legearen (abenduaren 9ko 21/2013 Legea) III. eranskinean ezarritako irizpideekin bat etorriz:\nMASERSAk kobrezko kableak tratatu ondoren birziklatutako plastikoetatik eratorritako hondakin plastikoak balorizatzen ditu. Balorizazio-prozesua amaitu ondoren, honako produktu amaitu hauek lortzen dira: kobrezko kontzentratu bat, industria metalurgikora bideratzen dena, eta binilo-polikloruroen (aurrerantzean, PVC) eta dentsitate txikiko polietilenoen (aurrerantzean, LDPE) kontzentratuak, plastikoak eraldatzeko industriara bideratzen direnak. Prozesuan, hondakin ez-arriskutsuak (papera, kartoia, zura, beira eta prozesuaren fase hezean sortutako lohiak) eta hondakin arriskutsuak (olioak, emultsioak, xurgatzaileak) sortzen dira, eta dagokien kudeatzaile baimenduarekin tratatzen dira guztiak.\nProzesuko instalazio guztiek energia elektrikoa erabiltzen dute energia-iturri bakar gisa, eta prozesu guztiak mekanikoak eta hotzak dira: garbiketa, agitazioa, zentrifugazioa, baheketa, puztea, korronte induzituen bidezko banaketa, etab.\nProzesu kimikoetan ez da erregairik, azidorik, gehigarririk ez bestelako produktu kimikorik erabiltzen, ez eta tratamenduak berak edo horiei lotutako arriskuek kutsa dezaketen prozesurik ere.\nBalorizazio-prozesu osoa MASERSA merkataritza-sozietateak Trapagarango Salcedillo z.g. helbidean duen industria-nabean egiten da (esparru itxia eta estalia). Bertan, lehengaiak, produktuak eta hondakinak biltegiratzen dira; LDPEa (hondakin ez-arriskutsua), aldiz, Big-Bag poltsa iragazgaiztuetan gordetzen da, instalazioetatik kanpo dagoen hormigoizko zola baten gainean.\nSustatzaileak emandako datuen arabera, instalazioak urtean 1.850 tona tratatzeko gaitasuna du (8 orduko txanda bakarra eta lanegunak kontuan hartuta). Instalazioetan dagoen materialaren arabera, egunean 24 orduz funtzionatzeko gaitasuna du; kasu horretan, urtean 3.962 tona trata ditzake.\nHondakinak jasotzea eta onartzea: Enpresak 2.000 tona lehengai inguru jasotzen ditu urtero. Hondakinak jasotzeko protokolo bat dago; horren arabera, erabat debekatuta dago beste kudeatzaile baimendu batzuetatik (hondakin ez-arriskutsuak direla edo behar bezala deskontaminatu direla bermatzen eta ziurtatzen dute) edo industria-prozesu homologatuetatik ez datorren materiala onartzea. Adostutako toki batean deskargatzen da materiala, eta, ondoren, ikuskatu egiten da.\nProdukzio-prozesua: hondakina onartu ondoren, tratamendu-lerro jarraituan prozesatzen da (fase hezea). Gero, bigarren fasean tratatzen da PVCa (fase lehorra).\nMateriala pala baten bidez botatzen da tobera batera (sare bat dauka, prozesuko elementu desegokiak eta/edo tamaina handikoak kentzeko). Tobera horren bitartez, siloa kargatzen duen lurzoru mugikor bat elikatzen da, eta hortik aurrera hasten da fase hezea. Instalazio hidrozikloniko batean egiten da: hiru depositu eta hidrozikloi bat ditu. Materiala 1. depositura eramaten da (kono-enborreko oinarriko depositu zilindrikoa), eta urez garbitzen hasten da. Behealdea konikoa denez, partikula metaliko astunak metatzen dira bertan, eta denbora-tarte bat igaro edo maila batera iritsi ondoren ateratzen dira (kobrea nagusiki). Solido-ponpa baten bidez, hurrengo depositura igarotzen da nahasketa. Depositu horretan, garbiketa- eta agitazio-prozesuari ekiten zaio, eta hirugarren depositura igarotzen da; bertan, prozesua errepikatzen da.\nAzkenik, nahasketa hori hidrozikloira edo banaketa dentsimetrikoko ontzira bidaltzen da. Hortik bi frakzio lortzen dira:\nFrakzio arina, ura baino dentsitate txikiagokoa eta nagusiki dentsitate txikiko polietilenoz osatua (LDPE). Bahetu ondoren, azken produktua lortzen da, eta Big-Bag poltsetan sartzeko makinara doa zuzenean.\nFrakzio astuna, ura baino dentsitate handiagokoa eta nagusiki PVCz osatua badago ere, beste elementu batzuk ere badituena, hala nola kautxua, aluminioa eta ehun-hondakinak. Galbahetik igaro ondoren, lortutako produktu solidoa ore arin modukoa zentrifugagailura eramaten da. Hortik, alde batetik, PVC partikulak lortzen dira, ahi plastikoa eta hezea (PVC hezea); eta, bestetik, PVC partikulak arrastatzen dituen ura.\nFase lehorra hidrozikloian lortutako frakzio astunari bakarrik aplikatzen zaio, bahetu eta zentrifugatu ondoren. Horrela, PVC eta LDPE plastikoen kalitate desberdinak lor daitezke. Honako hauek barne hartzen ditu bigarren faseak:\nMateriala lehortzea. Instalazioak bi lehorketa-silo ditu, eta txandaka funtzionatzen dute. Aire beroa botatzen da siloaren barruan (aurrez erresistentzia elektrikoen bidez berotua), eta kalitate desberdinetako PVC lehorra lortzen da. Airea nabearen barruan sartzen da, lehortzean sortutako PVC partikulak atxikitzen dituen mahuka-iragazki batetik igaro ondoren.\nPVCa deskontaminatzea. Hori egiteko, bi bereizgailu daude: batek, bereizketa elektrostatikoaren bidez, kautxu-frakzioa bereizten du PVC zatikitik, eta, aldi berean, lortu nahi den PVCaren purifikazio-maila doitzeko erregulazio-posizio desberdinak ditu; eta besteak, korronte induktiboetan oinarritutakoak, kobrea bereizten du PVCtik.\nEkipamendu batetik bestera eramateko sistema.\nProzesuko uraren tratamendua.\nUra prozesuko elementu nagusia da; elementu bereizle eta garraiatzaile gisa erabiltzen da, eta, guztira, 60 m3 ur erabiltzen dira, zirkuitu itxian. Urari etengabeko garbiketa-zikloa egiten zaio, eta urtero aldatzen dira 60.000 litroak.\nDeposituak «buffer» izenekoa fase hezearen prozesuan ur-mailak mantentzeko helburua du, prozesu osoa kontrolatzen duen automatismoak markatutako mailen barruan. Fase hezearen hasieran, bufferrak ura ematen dio 1. deposituari, eta baheketetatik (LDPEarena eta PVCarena), zentrifugagailutik, Cleanning motako bi deposituetatik (ura etengabe garbitzen da bertan) eta saretik (prozesuaren galerei laguntzeko) hartzen du.\nBufferretik datorren urari garbiketa-ziklo etengabea egiten zaio, eta bi galbahetatik pasatzen dira aldi bakoitzean. Prozesu horren ondorioz sortutako material solidoa hondakintzat hartzen da (prozesuko lohiak). Aldian-aldian (urtean behin, gutxi gorabehera), zirkuituko ur guztia aldatzen da, eta, hala, 60.000 litroak berritzen dira. Ateratzen den ura kudeatzaile baimenduak tratatzen du.\nHorrenbestez, produkzio-prozesuan erabilitako ur guztia sistemara birbideratzen da, eta, hala, ez da hondakin-urik isurtzen MASERSAren instalazioetan, alde batera utzita konketetako, komunetako eta dutxetako ur sanitarioak.\nEnergia eta erregaiak.\nMASERSAren instalazioek sare elektrikoaren bidezko elikatze-sistema dute bulegoetarako eta nabeen argiteria eta indarrerako, eta 550 KVA-ko multzo elektrogenoaren bidezko elikatze-sistema elektrikoa ekoizpen-instalaziorako. Bestalde, bulegoen eta aldagelen eremuari zerbitzua ematen dion gasolio-galdara bat dago. Gutxi gorabehera, 33.000 litro kontsumitzen ditu urtean. Gasolioz elikatutako berogailuen potentzia termikoa 1.500 kW-tik beherakoa da. Enpresak bi gasolio-depositu ditu, bakoitza 1.000 litrokoa.\nSortutako produktuak eta hondakinak.\nAmaitutako bi produktu sortzen dira; alde batetik, kobrea, industria metalurgikora bideratzen dena, eta, bestetik, PVC eta LDPE plastikoen kontzentratuak, eraldaketa-industriara bideratzen direnak. Sortutako hondakin ez-arriskutsuak (papera, kartoia, zura, beira eta lohiak) kudeatzaile baimendu bati bideratzen zaizkio; Hondakin arriskutsuak, aldiz (olioak, emultsioak, xurgatzaileak, trapuak, arropak edo beste material kutsatu batzuk, ontziak, prozesuko hondakin-urak), hondakin arriskutsuen kudeatzaile baimendu bati.\nJarduera eraikin bakarra osatzen duten hainbat pabiloitan gauzatzen da, Trapagarango (Bizkaia) Salcedillo industrialdeko lurzati batean. Lurzatiaren azalera 6.086 m2-koa da, eta, azalera eraikia, 3.140 m2-koa.\nHiri-lurzoru finkatua da, eta enpresak hartzen duen eremu osoak hormigoizko (estaldura azpian) edo asfaltozko (kanpoko urbanizazioan) lurzorua du. Proiektuaren aplikazio-eremuan ez dago natura- eta/edo ingurumen-intereseko elementu edo espaziorik. Instalaziotik gertuen dagoen ur-ibilgua Granada ibaia da Ibaizabal unitate hidrologikoari dagokio; bertatik 200 metro baino gehiagora dago. Litologiaren emaitzei eta substratuaren iragazkortasunari erreparatuta, nabarmendu behar da proiektuaren lurzatiak urrakortasun oso txikia duela akuiferoak kutsatzeari dagokionez.\nBestalde, MASERSA SAren lurzatia inbentarioan ageri da lurzorua kutsa dezaketen jarduerak egin diren edo egiten diren kokaleku gisa, 4808000034 kodearekin.\nInpaktu potentzialaren ezaugarriak:\nEgin nahi den jardueraren izaera eta ezaugarriak kontuan hartuta, inpaktu potentzialak atmosferara egiten diren emisioekin lotuta egongo dira; batez ere, PVCa lehortzeko prozesuan sortutako PVC partikulen emisio lausoekin. Hala ere, lehortze-nabearen barruko airea erresistentzia elektrikoen bidez berotu, eta, PVCa lehortu eta mahuka-iragazki batetik igaro ondoren, nabe berera itzultzen da. Hau da, ez da partikularik igortzen kanpoaldera. Aldiz, emisio atmosferikoak sortuko dira bulegoen eta aldagelen eremuari zerbitzua ematen dion multzo elektrogeno baten eta berokuntza-galdara baten (errekuntza-gasak eta partikulak) funtzionamenduaren ondorioz.\nBeste inpaktu potentzial batzuk konketetako, komunetako eta dutxetako ur sanitarioak isurtzearen ondoriozkoak izan daitezke. Bizkaiko Ur Partzuergoaren estolderia-sarera konektatutako isurketak dira.\nHorrez gain, aurreikus daitezkeen beste ondorio batzuk ingurumen-zaratarekin eta balorizazio-prozesuan sortutako hondakinekin lotutakoak izango dira. Horretarako, kudeaketa egokia egin beharko du kudeatzaile baimendu batek.\nEremuaren eta lortu nahi den jardueraren ezaugarriak ikusita, ez da aurreikusten eragin negatibo adierazgarririk aipatutako inguruneko alderdietan.\nBigarrena. Ebazpen honetan, honako babes- eta zuzenketa-neurri hauek ezartzen dira, proiektuak ingurumenean ondorio kaltegarri nabarmenik izan ez dezan eta Maser Maquinaria y Servicios SA enpresak Trapagaranen (Bizkaia) duen hondakin ez-arriskutsuak kudeatzeko instalazioaren proiektuan ingurumen-ebaluazio estrategiko arrunta egin beharrik egon ez dadin, betiere, ezarritako babes- eta zuzenketa-neurriak txertatzen badira.\nOrgano eskudunak ezartzen dituen baldintzak betetzeaz gain, babes- eta zuzenketa-neurri hauek hartuko dira isurketa baimentzearen esparruan:\nMaterial birziklatuen kudeaketarekin lotuta egiten diren jarduera guztiak egitean, beharrezkoak diren segurtasun-baldintzak beteko dira lurzorua, lurpeko urak eta lurrazaleko urak ez kutsatzeko.\nInstalaziotik datozen euri-ur «zikinak» sortzen badira, drainatze-azpiegituren bidez bildu beharko dira. Azpiegitura horiek arazketa-gailuak izango dituzte isurketaren araberakoak, solidoak ahalik eta hobekien atxikitzeko eta isuriak lokalizatuak direla bermatzeko kalkulu hidraulikoekin bat eta isurien nahitaezko baimenean ezartzen diren parametro fisiko-kimikoekin bat.\nArazketa-sistema mantentzeko lanak egingo dira, ondo funtzionatuko duela bermatzeko behar den maiztasunarekin. Lan horietan sartzen dira, halaber, lohia kentzea eta, gero, kudeatzaile baimenduari bidaltzea.\nLehengaiak eta balorizatutako materialak horretarako prestatutako kokalekuan bakarrik biltegiratuko dira, eta bertako hormigoizko zola baldintza ezin hobeetan egongo da, hausturarik edo lurzorua eta urak kutsatzeko arriskua dakarten eremurik gabe.\nMasersaren jarduerak (hondakin ez arriskutsuen kudeaketa) honako hauek bete behar ditu: Atmosfera kutsa dezaketen jardueren katalogoa eguneratzen eta hura ezartzeko oinarrizko xedapenak finkatzen dituen urtarrilaren 28ko 100/2011 Errege Dekretuan ezarritakoa eta Atmosfera kutsa dezaketen jarduerak burutzen dituzten instalazioak arautzen dituen abenduaren 27ko 278/2011 Dekretuan zehazten diren betebeharrak.\nSustatzaileak aurkeztutako dokumentazioaren arabera, balorizazio-prozesu osoa MASERSAk Trapagaranen duen industria-nabearen barruan egingo da (esparru itxia eta estalia). Halaber, bertan biltegiratuko dira lehengaiak, produktuak eta hondakinak; dentsitate txikiko polietilenoa (LDPE), aldiz, dokumentazioan adierazitako tokian gordeko da, alegia, instalazioetatik kanpo eta Big-Bag poltsa iragazgaiztuetan. Dena dela, tokia badago, instalazioaren barruan gordeko da.\nSorburuan zarata murrizteko jardunbide egokiak aplikatu beharko dira, bereziki materialak biltegiratzeko, kargatzeko, deskargatzeko eta garraiatzeko lanetan, bai eta erabilitako makinen mantentze-lanetan eta zaraten eta bibrazioen murrizketan ere. Nolanahi ere, Euskal Autonomia Erkidegoko hots-kutsadurari buruzko urriaren 16ko 213/2012 Dekretuaren 51. artikuluan eta horrekin bat datorren araudian aipatutako zarata-foku berriei aplikatu beharreko muga-balioak bete beharko dira.\nUrriaren 19ko 1367/2007 Errege Dekretuak (Zaratari buruzko azaroaren 17ko 37/2003 Legea garatzen duena) 22. artikuluan zonakatze akustiko, kalitate-helburu eta emisio akustikoei dagokienez aurreikusitakoaren arabera, aire zabaleko jarduera orokorretan erabiliko diren makinak egokitu egin beharko dira kanpoan erabiltzeko makinen soinu-emisioei buruz indarrean dagoen araudian ezarritako aginduetara, eta, bereziki, eta hala badagokie, otsailaren 22ko 212/2002 Errege Dekretuak (Kanpoan erabiltzeko makinek ingurumenean sortzen dituzten soinu-emisioak arautzen dituena) eta arau osagarriek ezarritakora. Hala, makineria behar bezala mantendu beharko da, fabrikatzailearen jarraibideak kontuan hartuta, makineriak baldintza ezin hobeetan funtzionatzen duela bermatzeko, bai ekoizpeneko baldintzei bai ingurumenekoei dagokienez.\nEbazpen honen xede den jarduerarako (MASERSAk Trapagaranen dituen instalazioetan gauzatzen duen jarduera) onartzen diren hondakinak kable-hondakinetatik ateratako plastikoa eta kautxua izango dira (EHZ 19 12 04)\nInstalazioan sortutako hondakin guztiak kudeatuko dira Hondakinei eta Lurzoru Kutsatuei buruzko Legean (uztailaren 28ko 22/2011 Legea) eta aplikatzekoak diren araudi espezifikoetan ezarritakoaren arabera, eta, hala badagokio, karakterizatu egin beharko dira euren izaera eta helburu egokiena zehazteko.\nHondakinen kudeaketari buruzko printzipio hierarkikoei jarraituz, hondakin oro balorizatu egin behar da, eta horretarako, balorizatzaile baimendu bati entregatu beharko zaizkio. Hondakinak kasu honetan baino ezingo dira deuseztatu: behar bezala frogatzen bada hondakinak balorizatzea bideraezina dela teknikoki, ekonomikoki edo ingurumenaren ikuspegitik. Birsortzea-berrerabiltzea lehenetsiko da balorizatzeko beste edozein modu material edo energetikoren aurretik.\nZabortegi baimendura eramaten diren hondakinak kudeatzeko, honako hauek aplikatuko dira: 1481/2001 Errege Dekretua, abenduaren 27koa, hondakinak zabortegira eramanez ezabatzea arautzen duena; 49/2009 Dekretua, otsailaren 24koa, hondakinak hondakindegietan biltegiratuta eta betelanak eginda ezabatzea arautzen duena; eta haien aldaketak.\nHondakinen azken helmuga zabortegi baimendu batean ezabatzea bada, Hondakinak zabortegietan utziz ezabatzeko jarduera arautzen duen uztailaren 7ko 646/2020 Errege Dekretuan adierazitakoaren arabera egingo da karakterizazioa.\nHondakin arriskutsuak biltzeko sistemak bereiziak izango dira, beren tipologiarengatik, isurketaren baten ondorioz nahastuz gero, arriskutsuago bihurtu badaitezke edo kudeaketa zaildu badezakete. Halaber, Hondakin toxiko eta arriskutsuei buruzko Oinarrizko Legea (maiatzaren 14ko 20/1986 Legea) betearazteko Erregelamendua onartzen duen uztailaren 20ko 833/1988 Errege Dekretuaren 13. artikuluan ezarritako segurtasun-arauak bete beharko dituzte, eta itxita egon beharko dute kudeatzaileari eman arte, isurita edo lurrunduta gal ez daitezen. Aipatutako ontziak edo bilgarriak argi eta modu irakurgarri eta ezabaezinean etiketatu beharko dira, baita indarreko araudiaren arabera ere.\nSortzen den olio erabilia ekainaren 2ko 679/2006 Errege Dekretuari (industrian erabilitako olioaren kudeaketa arautzen duena) jarraituz kudeatu beharko da. Olio erabiliak, kudeatzaile baimendu bati eman arte, estalpean utziko dira behar bezala etiketatutako depositu estankoetan; zola iragazgaitz baten gainean egon beharko dute, kubo txikietan edo isuriei eta ihesei eusteko sistemen barruan.\nBehar bezalako baldintzetan baztertuko dira baterien hondakinak, makinerien mantentze-lanen hondakin arriskutsuak eta, oro har, substantzien/prestakinen hondakin arriskutsu guztiak, haiek barnean izan dituzten ontzi guztiak, iragazkiak, xurgatzaileak, trapu eta kotoi kutsatuak, hodi fluoreszenteak, merkuriozko lurrunezko lanparak eta abar, betiere Hondakinei eta Lurzoru Kutsatuei buruzko uztailaren 28ko 22/2011 Legeari jarraikiz, eta gailu elektrikoen eta elektronikoen hondakinei buruzko otsailaren 20ko 110/2015 Errege Dekretuaren eta hondakinei buruzko gainerako araudiaren arabera.\nHala badagokio, eremu jakin batzuk egokituko dira, aldi batean hondakin arriskutsuak pilatzeko, hala nola olio-potoak, iragazkiak, olioak, margoak eta abar. Gainera, hondakin geldoentzako edukiontziak ere jarriko dira, hondakin arriskutsuen guneetatik bereizita. Era berean, obrek irauten duten bitartean, sortzen diren hondakinak biltzeko gailu estankoak jarriko dira lanak egiteko eremu osoan (bidoiak, etab.). Motaren arabera bereiziko dira hondakinak, eta, ondoren, aldi baterako biltegiratuko dira aipatutako garbigunean.\nObretan sortutako hondakinak kudeatzeko sistemak eduki beharko dira. Lan horien arduradunek kudeatuko dituzte sistemok, eta haien ardura izango da, halaber, beharginek hondakinak behar bezala erabiltzea. Bereziki, erregai eta produktuak biltegiratzearen, makinen mantentze-lanak egitearen edo hondakinak erretzearen ondorioz ez dira inola ere efluente kontrolatu gabeak sortuko.\nJarduera eten ondoren, titularrak ebaluatuko du lurzorua nola dagoen eta instalazioak erabilitako, ekoitzitako edo zabaldutako gai arriskutsu esanguratsuek lurpeko uretan zer-nolako kutsadura eragin duten, eta, halaber, organo honi emango dio ebaluazio horren emaitzen berri. Ebaluazioak erakusten badu instalazioak lurzoruaren edo lurpeko uren kutsatze nabarmena eragin duela lurzoruaren kalitatea adierazteko izapidean egindako lurzoruaren kalitatearen ikerketa-txostenetan ezarritako egoerarekin alderatuta, titularrak neurri egokiak hartuko ditu kutsadura horri aurre egiteko eta instalazioa lehengo egoerara ekartzeko, Ingurumen Erantzukizunari buruzko urriaren 23ko 26/2007 Legearen II. eranskineko arauei jarraikiz.\nHirugarrena. Lehenengo puntuan ezarritako baldintzen arabera, eta betiere ebazpen honetan ezarritako babes- eta zuzenketa-neurriak hartzen badira, bai eta sustatzaileak planteatutakoak ere aurrekoen aurkakoak ez izanez gero, ez da aurreikusten ingurumenean eragin negatibo nabarmenik sortuko denik proiektua gauzatzearen ondorioz. Beraz, ez da beharrezkotzat jotzen hondakin ez-arriskutsuak kudeatzeko Maser Maquinaria y Servicios SA enpresak Trapagaranen duen instalazioari ingurumen-inpaktuaren ebaluazio arrunta egitea.\nBosgarrena. Ingurumen-ebaluazioari buruzko abenduaren 9ko 21/2013 Legearen 47.4 artikuluak ezarritakoaren arabera, aipatutako proiektua baimentzen ez bada Euskal Herriko Agintaritzaren Aldizkarian argitaratu eta lau urteko gehieneko epean, ingurumen-inpaktuaren txosten honek indarraldia galduko du, eta berezko dituen efektuak sortzeari utziko dio. Halako kasuetan, sustatzaileak berriro hasi beharko du proiektuaren ingurumen-inpaktuaren ebaluazio sinplifikatuaren prozedura.\nVitoria-Gasteiz, 2021eko urtarrilaren 8a.


Euskal kultura "aske" lantzeko astea, Hizkuntz Eskolan - Iruñerria - euskalerriairratia.eus\nEuskal kultura "aske" lantzeko astea, Hizkuntz Eskolan\nEuskalerria Irratia 2019-04-01 16:51\nGaurtik ostegunera, umorea, poesia, zinema eta hitzaldiak ikus-entzungo dira Iruñean, Eustal Tulkur Askean. Santi Leonek azaldu digu Irrintzi Plaza saioan.\nAurtengoa 12. edizioa izango da. Iruñeko Hizkuntza Eskola Ofizialean, gaurtik ostegunera, 19:00etan, umorea, hitza, musika eta zinema batuko dituen jarduera bat ikusi eta entzungo dute ikasle, irakasle eta bisitariek, doan.\nMirari Martiarena eta Idoia Torregarairen 'Bakean dagoena bakean utzi' bakarrizketa saioarekin abiatuko da astea, gaur, euskara, umorea eta generoa uztartuz. Bihar Castillo Suarez, Asier Serrano eta Antxon Sarasua izanen dira Kaldereria karrikako aretoan, 'Zerua berun' ikuskizuna eskaintzen.\nOstegunean Iratxe Fresneda zinemagileak 'Lurralde hotzak' filma aurre-estreinatuko du Iruñean; eta, astea amaitzeko, Borja Ariztimuñool 'Euskararen jatorria: historia eta istorioak' mintzaldia eskainiko du.


Pediatria - Wikipedia, entziklopedia askea.\n(«Pediatra» orritik birbideratua)\nPediatria haurren garapen normalaz eta lotutako gaixotasunetaz arduratzen den espezialitate medikoa da. Hitza grezierazko paidos (haurra) eta iatrea (sendaketa) hitzetatik dator, baina bere edukia haurren gaixotasunen sendatzea baino askoz handiagoa da, pediatriak haur osasuntsua zein gaixoa aztertzen baititu.\nJaioberri baten auskultazioa\nKronologikoki, pediatriak haurra jaiotzen denetik nerabezarora iristen den arte hartzen du, normalean 18 urte bete arte. Horren barruan hainbat aldi bereizten dira: jaioberria (0-6 egun), jaioberria (7-29 egun), bularreko haurra (1-12 hilabete), bularreko adinekoa (1-2 urte), eskolaurrekoa (2-5 urte), eskolaurrekoa (6-12 urte), nerabe aurrekoa (10-12 urte) eta nerabea (12-18 urte).\nUmezaintza medikuntzaren espezialitateetako bat da. "Haurren zaintza" esan nahi du, eta latinezko puer/pueris (umearen/umearen) eta kulturako "kultiboa" esan nahi du, hau da, umearen artea. Gaur egungo joera adiera horiek guztiak termino bakar batean batzea da: pediatria.\n1 Helduen medikuntzaren eta medikuntza pediatrikoaren arteko aldeak\n1.1 Helduen medikuntzaren eta medikuntza pediatrikoaren arteko aldeak\n2 Pediatren prestakuntza\n2.1 Nolakoa da lanegun arrunt bat?\n4 Jaioberriaren definizioa\n5 Jaioberriaren haurdunaldi-adinaren eta pisuaren araberako sailkapena\n6 Pertsonai garrantzitsuak\n7.1 Sozietate zientifikoak\n8.1 Beste batzuk\nGorputz tamainaren aldeak heltze-aldaketekiko paraleloak dira. Haur edo jaioberri baten gorputza, fisiologikoki, helduarenaren ezberdina da. Sortzetiko akatsek, bariantza genetikoak eta garapen-arazoek gehiago kezkatzen dituzte pediatrak mediku helduak baino. Medikuak haurraren fisiologia heldugabea kontuan hartu behar du sintomak kontuan hartzean, botikak agintzean eta gaixotasunak diagnostikatzean.\nPediatriako populazioaren eta helduen artean farmakoen xurgapen-desberdintasun asko urdailaren inguruan daude. Jaioberriek eta haur txikiek urdaileko pH-a handitzen dute jariatze azidoa gutxitzen delako, eta horrela ingurune oinarrizkoagoa sortzen da ahotik hartzen diren medikamentuentzat. Azidoa funtsezkoa da ahoko zenbait farmako xurgapen sistemikoaren aurretik degradatzeko. Beraz, haurrengan botika horien xurgapena helduengan baino handiagoa da, deskonposizioaren murrizketaren eta kontserbazioaren areagotzearen ondorioz, azido gutxiagoko espazio gastriko batean.\nHaurrek ere urdail-hustuketaren tasa hedatua dute, eta horrek atzeratu egiten du botikaren xurgapen-tasa.\nFarmakoaren metabolismoa, nagusiki, gibeleko entzimen bidez gertatzen da, eta garapenaren etapa espezifiko batean eragiten zaien entzima espezifikoen arabera alda daiteke. I. eta II. faseetako entzimek heltze- eta garapen-tasa desberdinak dituzte, beren ekintza-mekanismo espezifikoaren arabera (adibidez, oxidazioa, hidrolisia, azetilazioa, metilazioa, etab.). Entzima-gaitasuna, argitzea eta erdi bizitzea haurren eta helduen arteko desberdintasun metabolikoak eragiten dituzten faktoreak dira. Drogen metabolismoa desberdina izan daiteke pediatriako biztanleen artean, jaioberriak haur txikietatik bereiziz.\nPediatren prestakuntza ez da berdina mundu osoan. Jurisdikzioaren eta unibertsitatearen arabera, titulazio medikoko ikastaro bat graduaurreko edo graduondoko ospitaleratzea izan daiteke. Lehenengoak normalean 5-6 urte behar izaten ditu, eta ohikoa izan da Commonwealthen. Graduondoko ikastaroetan parte hartzen dutenek (Estatu Batuetan bezala), 4-5 urte iraun ohi dute, eta aldez aurretik 3-4 urteko unibertsitate-titulua osatu dute, normalean, baina ez beti zientzietan. Medikuntzako lizentziadunek herrialdeko eta graduatu diren unibertsitateko titulu espezifikoa dute. Titulu horrek mediku profesional hori kalifikatzen du lizentzia edo erregistro bat lortzeko, herrialde horretako legeen arabera, eta, batzuetan, hainbat herrialdetakoak, "Pasantia" edo "baldintzapeko erregistroa" betekizunen arabera.\nPediatrek entrenamendu gehigarri bat egin behar dute aukeratutako eremuan. Horrek lau urtetik hamaika urte edo gehiago har ditzake, jurisdikzioaren eta espezializazio-mailaren arabera.\nIzen ofiziala: Pediatria eta bere Eremu Bereziak.\nAurretiko lizentziatura: medikuntza.\nEspezialitatearen ekintza-eremua: pediatria haurren osasun fisiko, mental eta emozionalaz arduratzen den espezialitatea da, jaiotzetik nerabezarora arte.\nNolakoa da lanegun arrunt bat?Aldatu\nTestuinguruaren araberakoa da, ospitalean soilik oinarritutako pediatretatik hasi eta lehen mailako arretako pediatriara.\nDenbora asko ematen da prebentziozko zaintzan, eta immunizazioa eta haur osasuntsuen kontrolak ematen dira osasun-zentroko adin-talde guztietan.\nNerabeen medikuntzan inplikatzen diren pediatrek denbora gehiago ematen dute aholkatzen medikuntzan baino.\nZentro batzuetan, biztanleriaren erritmoari egokitzeko, arratsaldeko eta asteburuetako txandak hasten dira. Guardia-deiak lan-testuinguruaren araberakoak dira asko, baina, arau gisa, kezkatutako gurasoei zor zaizkie, presako patologiari baino gehiago.\nAdibide gisa, Asturiasko Unibertsitate Ospitale Nagusiko pediatriako egoiliarren lanaldi tipikoa jartzen dugu.\nSailaren eguneroko saio klinikoa lanaldiaren hasieran.\nArreta pediatrikoa beti egon da lotuta erditzean amatasunak zaintzearekin; hortik sortu dira, besteak beste, amaren eta haurren arreta, unitate feto-plazentarioa, amaren eta haurraren zaintza eta perinatologiaren kontzeptu bera. Horrela, bada, obstetrizia XX. mendetik ginekologiarekin lotzen bada ere, berez lotuta dago kontzepzioaren, hau da, haurraren, biziraupenarekin eta ongizatearekin.\nErrenazimentutik aurrera, haurren gaixotasunak jarduera medikotzat hartzen hasten dira, eta orientazio pediatrikoagoko liburuak idazten dira. Aro Modernoan haurrak zaintzeko zentroak agertzen hasi ziren.\nXIX. mendetik aurrera, pediatriak bere oinarri zientifikoa Frantzian eta Alemanian garatzen du, eta Europako eta Ipar Amerikako lehen ospitale modernoak sortzen dira. Pediatria berezko garrantzia duen espezialitate mediko bihurtzen da. XX. mendean Espainiako Pediatriaren aitzindaria izan zen Andrés Martínez Vargas jauna, 1915ean bere funtsezko Pediatriako Tratatua argitaratu zuena, bere lankide garaikideek ezagutzen duten Pediatriaren ikuspegi argi eta bateratua izateko ordezkaezina den lana.\nJaioberri esan dakioke 28 egun baino gutxiago dituen haurrari. Bizitzako lehen 28 egun hauek dira haurrarentzako heriotza arrisku handiena dakartenak.\nJaioberriaren haurdunaldi-adinaren eta pisuaren araberako sailkapenaAldatu\nEzaugarri fisiko eta neurologikoek haurdunaldiaren adina zehaztasunez baloratzeko aukera ematen digute, jaioberria kategoria hauen artean sailkatuko baita:\nMuturreko jaioberri goiztiarra: 21 astetik 27 astera\nJaioberri oso goiztiarra: 28 eta 32 aste bitartean\nIraganeko jaioberria (RNPT): 28 aste eta 37 aste baino gutxiago\nJaioberria amaieran (RNAT): 37 astetik 41 astera\nJaioberri posterminoa (RNPT): 42 asteko edo gehiago\nJaiotzako pisuaren arabera, honela sailkatzen da:\nJaioberri makrosomikoa: 4000 gramotik gorako pisua.\nJaioberria, pisu txikikoa: 2500 gramotik beherakoa.\nJaioberria, oso pisu baxukoa: 1.000 gramotik beherakoa.\nVirginia Apgar (1909-1974), Apgar testaren sortzailea izan zen.\nCarlos González, 1960-. Nazioarteko Esnearen Ligako Osasun Aholkularitzako kide da eta 1992tik 100 ikastarotik gora eman ditu osasun alorreko profesionalentzat.\nGregorio Marañón, 1887-1960. Zientzialari, idazle eta pentsatzailea izan zen. Humanista sakona izan zen, giza-gaietan eta politika munduan inplikatu zena.\nMariano Benavente González, 1818-1885 (Jacinto Benaventeren aita).\nLa Paz Unibertsitate Ospitalea.\nValdecillako Markes Unibertsitate Ospitalea\nEspainiako Pediatria Elkartea.\nAsturias, Kantabria eta Gaztela eta Leongo Pediatria Elkartea.\nMadrid eta Castilla-La Manchako Pediatria sozietatea\nLehen Mailako Arretako Pediatria aldizkaria.\nFamilia eta osasuna.\nHaurren Eskubideei buruzko Hitzarmena.\nHebiatria, 11 eta 14 urte bitarteko pertsonak aztertzen dituen medikuntzaren adarra.\n(Gaztelaniaz) Asociación Española de Pediatría\n(Frantsesez) Société Française de Pédiatrie


HABE IKASBIL: Behin batean: Euskal Herriko ipuinak\nEgokitzailea: Xabier Monasterio\nEra askotako pertsonaiak daude liburu honetan: jende behartsua, sorginkeriatan dabiltzan izakiak, eta abar. Orrialde guztietan daude lexikoari buruzko azalpenak. Ipuin bakoitzaren ondoren ariketak daude, ulermena eta hiztegia lantzeko, eta mintzamenerako proposamen bat ere bai. Liburuaren amaieran ariketen erantzunak datoz.\nEgun horretan eta momentu horretan herriko apaiza ere mendian dabil. Eskopeta eskuan, untxi handi baten atzetik dabil.\nHalako batean, Kukubelek txilibitua jo du eta orduan apaiza ere dantzan hasi da, nahi gabe.\nBeduino bat Karibe aldean\nAljeriako iheslari kanpamentuetan bizi behar duen saharar herriaren bizimodua (ametsak, zorigaitzak…) kontatzen da ipuin hauetan.\nNumber of visits: 3040


Erandioko Irakurle Taldeak skype bidez egingo du apirilaren 30eko saioa - Erandio - Hiruka.eus\nErandioko Irakurle Taldeak skype bidez egingo du apirilaren 30eko saioa\nErredakzioa 2020-04-22 07:00\nOhiko moduan izango ez bada ere, apirilean saioa egitea erabaki du Erandioko Irakurketa Taldeak. Oraingoan aukeratutako lana Kontrabaxua da, Patrick Süskindek idatzi eta Jose Ramon Egiluzek euskarara itzulitako antzerki-bakarrizketa. Skype erabiliko dute testuaz jarduteko, Iñigo Astiz kazetari eta idazleak gidatuta, ohi denez.\nIrakurle Taldearen saioan parte gura dutenek lotura honetan aurkituko dituzte bai horretarako argibideak bai Kontrabaxua bakarrizketaren testu osoa ere. Antolatzaileek gogorazi dutenez, urte askoan Mikel Martinez aktoreak euskal antzokietan antzeztutako obra da apirilaren 30ean komentatuko dutena. Gomendatu dute lehenik testua irakurtzeko eta ondoren emankizunaren bideo bat ikusteko (hori ere aipatutako estekan klik eginda).\nHitzordua 19:00etan ipini dute. Parte-hartzaileek Skype aplikazioan duten erabiltzaile-izena jakinarazi beharko diote Irakurle Taldeari, edo Iñigo Astizegaz harremanean jarri (i01astiz). Saioa hasi aurretik alde teknikoan arazorik ez dagoela ziurtatzeko probak egingo dituzte, bide batez.


Akordiorik gabeko ERTEa Aernnova Aeroestructurasen — ELA Sindikatua\nAkordiorik gabeko ERTEa Aernnova Aeroestructurasen\nAkordiorik gabeko ERTEa Aernnova Aeroestructurasen Akordiorik gabe bukatu da ABLEEa negozioazioen ostean. Enpresak 448 langile dituen enpresan 282 pertsonari eragiten zien ERTEa aurkeztu zuen. Aztertu ondoren, ondorioztatu genuen sailatun handiak izango genituela epaitegietan atzera botatzeko, kontuan izanik ELA izan dela sindikatu bakarra enpresa epaitegira erameten txostena. Egoera ikusita, beraz, esfortzu guztiak egin genituen akordio batera iristeko. https://www.ela.eus/eu/gasteiz/albisteak/akordiorik-gabeko-ertea-aernnova-aeroestructurasen https://www.ela.eus/@@site-logo/elalogo.png\nAkordiorik gabe bukatu da ABLEEa negozioazioen ostean. Enpresak 448 langile dituen enpresan 282 pertsonari eragiten zien ERTEa aurkeztu zuen. Aztertu ondoren, ondorioztatu genuen sailatun handiak izango genituela epaitegietan atzera botatzeko, kontuan izanik ELA izan dela sindikatu bakarra enpresa epaitegira erameten txostena. Egoera ikusita, beraz, esfortzu guztiak egin genituen akordio batera iristeko.\nEnpresa saiatu zen negoziaketa nahasten 8 eguneko baimenarekin eta irteera eta sarrera txanda aldaketekin. Horren aurrean ezetz esan genuen eta ahalik eta inpaktu gutxiena izango zukeen ERTEa eskatu genuen.\nProposamenak elkarbanatu genituen negoziaketetan baina ez ziren enpresak onartuak izan eta akordio gabe itxi nahi izan zuen enpresak. Dena dela, postura aldatu zuen eta txanda aldaketak negoziaziotik kendu zituen. Azken saiakera bat egin genuen akordiora iritsi ahal izatekom, baina enpresak ez zuen enplegua bermatu nahi eta ez zen akordio batera iritsi. Horrela, a 262 pertsonentzako izango da txostena, maiatzaren 18tik urte bukaerarate.\nHurrengo egunean enpresak ERTEa aurkeztu zuen eta lan-baldintzen funtsezko aldaketa batekin lan-txandei dagokienez. Horrela ikusi aha izan dugu enpresak ez zuela akordiorik egin nahi eta nahi zuena aurkeztu zuela.\nBerresten dugu enpresaren aurrean langileon batasuna behar dela enpresari aurre egiteko, non ELA beti kokatuko den. Eta arbuiatzen ditugu Batzorde barneko gaiak publikora bidaltzeari, enpresaren aurrean langileek duten indarrari bakarrik kalte egiten diolako.


Muñoz: «Krisiak indartsuago egin gaitu kohesio eta ideologia aldetik» | Ekonomia | Berria\nMuñoz: «Krisiak indartsuago egin gaitu kohesio eta ideologia aldetik»\nELAko ardura apirilaren 5ean utziko du Muñozek, baina «transmisioa bermatuta dago, hausnarketa partekatu bati ahotsa jartzen baitio idazkari nagusiak». Donostian izango da ezohiko biltzarra\nAdolfo Muñoz, atzo, ELAk egingo duen ezohiko kongresua aurkezteko egindako prentsaurrekoan. Idazkari nagusi moduan egindako azkena. LUIS JAUREGIALTZO / FOKU\nAdolfo Muñoz badoa, eta atzo erreleboaren ingurukoak jakinarazi zituen. Sindikatua «osasun onean» utzita esango dio agur ELAko idazkaritza nagusiari, apirilaren 5ean. Azken urteotako kudeaketa defendatuz egin zuen Muñozek, Bilbon, seguruenera ELAko buru gisa izango duen azken agerraldia. 2008an bihurtu zen idazkari nagusi, krisia piztu berritan, eta denbora tarte horretan sindikatua egonkortu egin dela esan zuen: «Krisiak indartsuago egin gaitu kohesio eta ideologia aldetik». Arabako, Bizkaiko eta Gipuzkoako hauteskunde sindikaletan «ia tope historikora» iritsi da ELA, ordezkarien %41 gaindituta, eta Nafarroan %22,8 lortuta. «Beharrezkoa izango da hori dena, neoliberalismoa eta autoritarismoa gora egiten ari baitira». Mitxel Lakuntza buru dela ere mezu horren transmisioa «bermatua» dagoela uste du: «Idazkari nagusiak hausnarketa bateratu bati jartzen dio ahotsa; batzuek esaten dutenean idazkari nagusiarekin arazoak dauzkatela, guk diogu ezetz, arazoa ELArekin daukatela».\nErretiroa hartzeko atarian ere, ezkerrari eta eskuinari egin zizkion kritikak: «Autoritarismo handia dago gaur egun. Urkullu eta Bolsonaro ez dira berdinak, baina hemen aldizkari ofizialaren bidez gure sindikatua indargabetu nahi dute». Egoera larria dela uste du, azken urte hauetan eskuina gero eta erosoago dabilelako gobernatzen. «Europan esparru instituzional bat osatu dute, eta edozein alderdi erakundeetara iristen denean ia politika berberak egiten dituzte. Ezkerra zentroaren bila dabil, baina, zentroa eskuinera mugitzen ari diren heinean, eskuineko politikak egiten dituzte ezkerreko alderdiek».\nAlderdiekiko independentzia gauzatu, eta haiekiko distantzia handitu du ELAk Muñozen garaian; horrek harremanak «kaskartu» dituela uste du. Baina politika horrek saria izan du hauteskunde sindikaletan eta afiliazio datuetan. «Errealitatetik aldendu gabe borrokatu gara», azaldu zuen, eta sindikatua «jendearentzat eraginkorra» bihurtu dela. «Kontrabotereko sindikatu batek bere oinarriko militanteetan bilatu behar du indarra, eta guk hori lortu dugu». Azken urteetan sindikatura gazte eta emakume asko sartu direlako «pozik» azaldu zen, baina langabeziak eta lan istripuek sortzen dioten tristura ezkutatu gabe. «Prekaritatea lan mundu osoan hedatzen ari da, eta erakundeek lan baldintzak langileekin negoziatu nahi dituzte zuzenean, sindikatua baztertuta. Antolaketaren aurka jo nahi dute». Horregatik, oldarraldi horri aurre egiteko prest egon behar dela ohartarazi zuen.\nHiru aste barru egingo du ezohiko kongresua sindikatuak, Donostiako Kursaalean, 736 ordezkarirekin. Idazkari nagusiaren kargurako Mitxel Lakuntza proposatuko du ELAko nazio batzordeak, azken hamabi urteetan Nafarroako arduraduna izan dena. Muñozek batzorde eragilean utziko duen hutsunea Maialen Aranburuk beteko du.\nIvan Gimenez komunikazio arduradunak emandako datuen arabera, kongresuan parte hartuko duten ordezkarien %45 emakumeak izango dira —duela bi urte %42 izan ziren—, eta parte hartuko dutenen adina 42 urtekoa izango da batez beste. Indar Betean lelopean egingo dute ekitaldia, eta duela bi urteko kongresuko ponentziari hiru ebazpen txertatuko dizkiote: batetik, eskuin muturraren gorakadari lotuta, gizarteak behar duen eraldaketa sozial, ekologiko eta feministari buruzkoa; bestetik, lan baldintzen prekarizazioari buruzkoa; eta, azkenik, burujabetza prozesuari buruzkoa.\nAzken ebazpen horren arabera, «estatuarekin ez dago aldebikotasunerako aukerarik», eta, horregatik, ezkerretik prozesu subiranista bat abiatzeko beharra aldarrikatuko du sindikatuak. «Erakundeen aldetik pultsu falta ikusten dugu».


Iñaki Kasares – Guraso.eus\n2016-10-05\tIñaki Kasares\nAupa lagun hori, aspaldiko! Aurreko idazkian haurren emozio-egoera lagundu dezaketen proposamen batzuk azaldu nituen. Hona dator haren segida. Ea zer deritzezun oraingo…\nAita gehienok dugun erronkarik nagusienetakoa hurkoak zaintzen ikastea dela uste osoa dut. Ez dugu dema bakarra noski (hau pentsatu eta etxeko lanen…\nIñaki Kasares 2011 Aurreko idazkian adierazi nuen benetako aitatasun osoari heltzeko aitok hainbat jarrera eta jokaera aldatu behar ditugula geure baitan, eta…\nNire alaba ez da neurea\nKaixo, laguna! gaurko gaiari heltzeko neure bizitzako anekdotatxo pare bat hona ekartzea begitandu zait. Oso gertakari arruntak dira, baina uste dut balioko…\nIñaki Kasares 2013 Aupa guraso hori! Baliteke bat edo bati, izenburua ikusita, burura etorri izana “zertaz dator orain ero hau halako esamolde…\nGeure mendebalde honetan gizonak historiaren pasarte luzeetan dexente bazterrean utzi dugu aitatasuna. Gizarteak esleituriko eta geronek barneraturiko rolek horretara eraman gaituzte, eta…\n2015-10-19\tIñaki Kasares\nAupa lagun maitea! Guraso izan, gurasogai izan, aitaita amama izan, edo, besterik gabe, ume gazteekin ardura duen pertsona izan, ongi etorri zure…\nBi pertsona elkarren aurka zebiltzan auzi batengatik. Elkarrekin ezin konpondu eta oso zentzuduna ei zen beste batengana jo zuten arrazoia nork zuen…\nBadator berriro Aitaren Eguna. Egun seinalatu zale ez naiz, baina gurean badute eragina halako egunek, ezin uka. Beraz, aukera polita dugu aitok…\nGuraso, elkartu gaitezen! (II)\n2014-06-03\tIñaki Kasares\nAurreko idazkian gurasoei dei egin nizuen guraso guztioi, neure buruari ere (beharbada, neure buruari, batik bat), elkartu gintezen; gure egitekoa, gurasotza, txukun…


Gasteizen “Batera” diru-laguntza abiatu dute kultur proiektuak babesteko xedez - Nontzeberri\nHasiera/BESTELAKOAK/Gasteizen “Batera” diru-laguntza abiatu dute kultur proiektuak babesteko xedez\nOihaneder Euskararen Etxeak Batera izeneko diru-laguntzaren bigarren deialdia abian jarri du. Aurrekoan bezala, Gasteizko gazteek kultur proiektuak aurkeztu ahal izango dituzte, eta gainera, antolatzaileek Crowdfunding egitasmo bat martxan jartzen laguntzeaz gain, 2.000€ko laguntza emango diete aukeratuko diren hiru proiekturi. Proposamenak aurkezteko epea 2020ko urtarrilaren 7ra arte egongo da zabalik.\n16-35 urte bitarteko gazte gasteiztarrei zuzenduta dago Batera deialdia, gazte horiek sortzen dituzten proiektu kulturalei bultzada emateko. Datorren urteko urtarrilaren 7ra arte aurkeztuko diren ideia guztiek dute balioa: “euskaraz garatzekoa bada, eta kulturarekin zerikusia badu liburu edo diska bat argitaratu, ekitaldi bat antolatu, APP bat sortu, bideo-jolas bat garatu, antzezlan bat sustatu…”\nAurkezten diren proiektu bakoitzak gutxienez 3.000€ko aurrekontua izan beharko du.\nOihanederrek 2.000€ko ekarpena egingo die hiru proposamen irabazleei. Guztira 6.000€ zuzenduko dira (Laboral Kutxa eta Vital Fundazioaren babesa) aurrekontua iazkotik bikoiztu baita.


“Espeziearen definizioren arabera, ezin dugu esan neandertalak eta sapiensak espezie desberdinak direnik” - Elhuyar Aldizkaria\nHasiera » Elkarrizketak » “Espeziearen definizioren arabera, ezin dugu esan neandertalak eta sapiensak espezie desberdinak direnik”\n“Espeziearen definizioren arabera, ezin dugu esan neandertalak eta sapiensak espezie desberdinak direnik”\nElhuyar aldizkarian argitaratutako zenbait artikulu hautatu berrargitaratu dira Booktegi plataforman, Sapiens ispiluaren aurrean izenburupean (doan deskargatu daiteke). Artikuluok josten dituen haria: giza espeziea nondik datorren, zer den eta nora doan azaltzea. Lehen galderarekin lotutakoetan, Joseba Rios Garaizar arkeologoa maiz agertzen da. Hain zuzen ere, CENIEH Giza Eboluzioari buruzko Ikerketa Zentroko ikertzaile da Rios, eta neandertaletan aditu. Hala, bildumaren aurkezpenera, Rios gonbidatu zuen Ana Galarraga Aiestaran egileak. Solasaldi mamitsua izan zuten, eta Riosek garbi erakutsi zuen arkeologia tresna aproposa dela Historiaurreari buruzko aurreiritziak ezeztatzeko eta gure espeziea hobeto ezagutzeko. Hemen bildu ditugu solasaldi hartan Riosek aletutako ideia batzuk.\nNeandertalek sortzen diguten liluraz\nNeandertalak ikertzean gizakiak ikertzen ditugu, baina bestelako gizakiak. Eta horrek aukera ematen digu galdetzeko zer garen gu, gizaki anatomikoki modernoak, eta zertan bereizten garen besteetatik: gu gara azkarrenak, ondoen egokituta gaudenak? Bada, agian ez uste genuen bezainbeste. Dauden arrastoetatik abiatuta, arkeologiak ematen digu aukera filosofiaren oinarrizko galderei buruz (nondik gatoz, nor gara, nora goaz) gogoeta egiteko, eta ondorio batzuetara iristeko.\nRiosen aipu bat: Bilboko metroan neandertal batekin topo egingo bagenu, ez genuke desberdintzat joko.\nIkuspegi tradizionalaren arabera, iraun duten espezieek aurrera egin badute besteak baino hobeak direlako da. Eta neandertalak desagertuta daudenez, ondorioztatu zuten espezie atzeratua zela, gurearekin alderatuta. Baina hori bera pentsatu izan da herriei edo arrazei buruz, darwinismo sozialaren ildotik. Ikuspegi hori, ordea, europarzentrista eta arrazista da. Bada, neandertalekin gauza bera gertatu zen, eta oraindik ere bada neandertal hitza irain gisa erabiltzen duen jendea.\nNeandertalei buruzko estereotipoa ezeztatzeaz\nIkuspegi hura 1980ko hamarkadan hasi zen aldatzen. Ordura arte, aztarnategietan bilduma nabarmenak aurkitzen zituztenean, landutako tresnak edo arte eramangarria zutenak, adibidez, beti pentsatzen zuten gizaki modernoek egindakoak izan behar zutela. Frantzian, esaterako, kultura Châtelperroniarreko aztarnategi esanguratsuak zeuden. Bada, 1980ko hamarkadaren hasieran, aztarna horien ondoan, neandertalen hezurrak aurkitzen hasi ziren. Horren ondorioz, ohartu ziren agian gizaki modernoak ez zirela horrelako gauzak egiteko ahalmena zuten bakarrak, eta, beharbada, neandertalak ere bazirela horretarako gai.\nGeroztik, borroka bizia egon da arkeologoen artean, batzuek ez dutelako hori onartu nahi izan. Adibidez, baziren esaten zutenak, baietz, neandertalek egiten zituztela halakoak, baina imitazioz. Eta gaur egun jarraitzen dugu eztabaidatzen, baina, oro har, onartuta dago bazutela pentsamendu abstraktua, hitz egiten zutela, kultura transmititzen zutela…\nGainera, jakin dugu neandertalak 200.000 urtez egon zirela Europan, lurralde osoan sakabanatuta. 200.000 urte horietan, izugarrizko aldaketa klimatikoak pairatu zituzten. Eta, ingurunea asko aldatu bazen ere, egokitu egin ziren, eta denbora-tarte luze horretan bizi izan ziren. Halako batean, baina, gure espeziea agertzen da Eurasian, eta justu orduan hasten dira desagertzen neandertalak. Hortaz, ondorio zuzena atera genuen: bi espezieek topo egitean, liskarra sortu zen haien artean, eta gure espeziea atera zen garaile, eta neandertalak, galtzaile. Horrek ekarri du neandertalak gutxiestea.\nHistoria garaileek idazten dute beti\nIkusi dugu sasoi batzuetan populazio handiak izan zituztela, beste batzuetan ez hainbeste, eta, bukaera aldean, talde bakartuetan iraun zuten. Horrek genetikoki ahuldu egin zituen, eta taldeen arteko harreman sozialak ere apurtu egin ziren. Horren guztiaren ondorioz, neandertalen populazioak galtzen joan ziren pixkanaka. Oso prozesu luzea da, oso geldoa, eta, seguru asko, azken kolpea izan zen gure espeziea agertzea .\nBaina gure espeziea agertu izan ez balitz ere, galdu egingo ziren. Izan ere, duela 60.000 urtetik aurrera, beheranzko joera hartu zuten, etenik gabe. Aipatzekoa da, hala ere, justu desagertu baino lehenagoko garaietan garatu zutela arterik konplexuena eta adierazpen sinboliko garrantzitsuena. Baina, tira, iaz argitaratu genuen ikerketa batean ondorioztatu genuen, gure espeziea Kantauriar eremura irisi zenean, lurraldea hutsik topatu zuela. Ordurako, neandertalak desagertuak ziren eremu honetan.\nJoseba Rios Garaizar, Ana Galarraga Aiestaranekin, Sapiens ispiluaren aurrean liburuaren aurkezpenean. ARG.: Jon Urbe/©Argazkipress.\nGenetikaren ekarpenaz, denisovarren agerpenaz eta hibFesaterakoridatzeaz\nDNA zaharraren sekuentziazioak hankaz gora jarri ditu lehengo uste asko eta asko. Argi dago gure espeziea eta neandertalak , baita denisovarrak ere, hibridatu egin zirela eta ondorengoak izan zituztela elkarren artean. Beraz, espeziearen definizioren arabera, ezin dugu esan espezie desberdinak direnik.\nKontua da, sekuentziazio-metodo horiek garatu aurretik, espezieak sailkatzeko eta elkarren arteko harremanak ikusteko, hezurrak erabiltzen zirela, hezur fosilak. Eta hezurrei begiratuta, neandertalak oso desberdinak dira gugandik. Baina, orain badakigunez hibridoak ere badaudela, datozen urteetan seguru asko ikusiko dugu neandertaltzat jotako batzuk hibridoak direla, eta alderantziz.\nIruditzen zait datozen urteetan dena kolokan ikusiko dugula, oso nahasia, eta gero etorriko dela barealdia.\nRiosen beste aipu bat: Gure espeziearen eskema genealogikoak sastraka baten antza handiagoa du, zuhaitz batena baino\nAdibidez, zer dakigu denisovarrez? Badakigu dagoela aztarnategi bat Siberian, deitzen dena Denisova, hor agertu direla arrasto batzuk, eta DNA zaharraren analisia egin dutela . Eta ondorioztatu dute hori dela beste espezie bat. Eta hor, aztarnategi horretan bertan, topatu dituzte nendertalak, hibridoak ...\nNahaste-borraste bat da, eta oso zaila da ateratzen den guztia jarraitzea. Ez bakarrik neandertalei eta gizaki modernoei buruzkoa. Adibidez, Neolitora pasatzen bagara, DNA zaharraren analisiak genekien guztia iraultzen ari dira; ez da nire espezialitatea, eta galduta nago, benetan.\nOndorioak zalantzan jarri eta berrikusteaz\nEgia da ateratzen den guztia jarraitzea ia ezinezkoa dela, baina, perspektibarekin begiratzen badugu, irudi orokorra agian ez da hainbeste aldatu. Hala ere, oso gauza interesgarriak ezagutzen ari gara metodo berriei esker. Neandertaletara itzulita, jakin dugu botila-lepo bat izan zutela beren populazioan, eta hori noiz gertatu zen ere badakigu; bada, genetikari esker jakin ditugu gauza horiek. Beste azterketa batzuek, berriz, erakutsi digute garai hartan krisi klimatiko bat gertatu zela: glaziazio-arteko sasoia bukatzen da, eta klima hoztu egiten da, oso azkar, gainera.\nAzkar diogunean, kasu honetan, 1.000-2.000 urtetan esan nahi dugu. Izan ere, arkeologook, klimatologoek eta horrelakoek denbora beste eskala batean neurtzen dugu. Garrantzitsua da hori kontuan hartzea, bestela gertakariak ez dira ondo ulertzen.\nArg. Jon Urbe/©Argazkipress)\nEsaterako, Paleolitoan gizaki modernoa Europara sartu zela azaltzeko kontatzen badugu hunoen inbasioaren modura, jendeak pentsatuko du denak batera etorri zirela, oso denbora-tarte txikian. Baina prozesu horrek 8.000 urte hartu zituen, gutxi gorabehera. Pentsa zenbat belaunaldi sartzen diren 8.000 urtetan, zenbat jende joan, etorri, nahastuko zen; gizaki modernoen zenbat talde geratuko diren isolatuta Europan eta galduko ziren...\nPaleolitoa oso garai luzea da, giza espezie bat baino gehiago daude, egoera desberdinetan, eta izugarrizko dibertsitatea dago. Orduan, talde bati buruz dakigunak ez digu balio besteena azaltzeko. Gaur egun ere, gure artean, denetarik dago; ez dago portaera orokorrik.\nEgiaz, ia gauza bakarra dakigu ziur: erditu, emakumeak erditzen ziren. Horri lotutako beste gauza batzuk ere ziurtzat jo ditzakegu. Adibidez, haurdun zegoen emakume bat ez zen oso aproposa izango ehizarako, eta umeen zaintza ere emakumeen gain egongo zen, lehen urteetan, behintzat. Hala gertatzen da primateen artean ere, eta ez daukagu beste zantzurik kontrakoa pentsatzeko.\nHortik aurrera, ez dakigu beste ezer. Adibidez, ehiza egiteko, zer behar duzu? Arma on bat, trebezia, jakitea animaliak nola mugitzen diren... hori egiteko gai ziren emakumeak egongo ziren, ziur.\nSeguru asko, egoera desberdinak egongo ziren, eta talde eta sasoi batzuetan oso markatuta egongo zen genero-banaketa, eta beste batzuetan, ez. Biologikoki ere, sexu-dimorfismoa ez da hain nabarmena gure espeziean, beste primateekin alderatuta. Horrek ere badu eragina.\nEuroparzentrismoaz eta Paleolitoko arteaz\nDiziplina guztiak bere testuinguruan ulertu behar dira. Lehen arkeologoak europarrak izan ziren eta Europako aztarnategiak ikertu zituzten. Hortaz, genekien guztia Europan aurkitutakoan oinarritzen zen.\nGero, ordea, talde batzuk Afrikan ikertzen hasi ziren, eta han aurkitutakoak iraultza ekarri zuen : gizakien fosil oso zaharrak, antzina-antzinako tresnak... “Gizateriaren sehaska”. Beraz, erabat aldatu da hasierako ikuspegia.\nAsia ere oso ahaztuta egon zen, eta orain han aurkitu dituzte, adibidez, Paleolitoko margo batzuk. Indonesian daude, eta Europako ezagunenen oso-oso antzekoak dira denean: estiloa, itxura, teknika, kokapena... eta garai bertsukoak dira, gainera.\nIndonesiakoak eta Europakoak hain berdinak izatea azaltzeko, bi aukera daude. Lehena, gerta daiteke arte-mota berdina sortzea garai berean Europan eta Indonesian, nahiz eta oso zaila den. Bigarrena, Europa eta Indonesia arteko lekuren batean sortu izana, lehenago, eta handik hedatzea batera eta bestera. Baina hori ere hipotesi bat da; oraindik ez dugu topatu aztarnarik Ekialde Hurbilean edo Afrikan. Dena dela, seguru asko datozen urteetan hasiko dira agertzen gauzak leku horietan.\nGaur egun Euskal Herria deitzen diogun lurraldera etorrita\nHemen ere izan dira hutsuneak, eta urte luzez pentsatu izan da Gipuzkoan eta Bizkaian ez zegoela Paleolitoko arterik, Santimamiñe, Ekain eta halako beste salbuespenen bat izan ezik. Eta oraindik jarraitzen dugu Araban ezer topatu gabe!\nGipuzkoan eta Bizkaian, berriz, 2010ean hasi ginen Askondoko kobarekin (Mañaria), eta hortik aurrera labar-artea duten 20 koba inguru topatu dira, haietako batzuk oso aberatsak eta bereziak. Adibidez, buztinean zizelkatutako bisonteak aurkitu ditugu Aitzbitarten (Errenteria).\nBitxia da, kobazuloetako batzuk oso ezagunak eta bisitatuak direlako. Lumentxan (Lekeitio) aurkitu genituen bisonteen margoek graffitiak zituzten gainetik. Aldiz, Araban ez da ezer agertu, baina ni ziur naiz agertuko dela.\nRiosen kuttuna: Askondo\nLehena beti da kuttunena; nirea Askondo da. Gainera, aurreiritzi asko puskatu zituen. Harrobi batean dago, eta ez zuten suntsitu txiripa hutsez. Egoera kaskarrean dagoen arren, baditu gorriz margotutako bi zaldi, oso ederrak, eta inguruan topatu diren gehienak baino zaharragoak dira. Gehienak Magdaleniarrak dira (14.000 urte inguru), eta Askondokoek 10.000 urte gehiago dituzte .\nAskondok, hutsune bat betetzeaz gain, pentsarazi zigun izango zirela gehiago, eta hala izan da.\nHemen “Atapuerca bat” aurkitzeaz\nOso-oso hurbil daukagu Atapuerca, eta hemen ziur Behe Paleolitokotzat har dezakegun ezer ez da aurkitu. Niri hori topatzea gustatuko litzaidake, baina izugarri zaila izango da.\nOrain Aranbaltzan (Barrika) industen ari gara . Aire zabaleko aztarnategi bat da, itsas ertzean dago, eta jalkin-metaketa itzelak ditugu; 8 metrora iritsi gara, eta, seguru asko, egongo dira askoz gehiago. Baina industeko ia ezinezkoa da, dena harea delako, eta urez betetzen da.\nBestelako kobazuloetan ez dugu hainbesteko jalkin-metaketarik. Bada salbuespen bat. Zierbenan dago, 600 metroko garaieran, eta zulo oso sakon bat da. Azpian, animalia-fosil batzuk agertu ziren, eta 800.000 urte inguru izango dituzte. Beraz, badago hemen “Atapuerca bat” aurkitzeko aukera, baina, aurkitzen bada, txiripaz izango da. Saiatu gara hainbat lekutan, eta inoiz ez gara 300.000 urtetik pasatu. Baina hori da nire ametsa.


barren.eus - Euskaraldiaren argi-ilunak\nArgitaratua: 2019-02-06 13:33\nEuskaraldia ariketa sozialaren estreinako edizioak eman duenaren lehen balorazioa egin eta bigarrenari begira jarri dira Elgoibarko Euskaraldia Taldekoak. Ahobizi eta belarriprest dinamikan oinarrituko da Euskaraldiaren bigarren edizioa ere, eta norbanakoen eta entitateen hizkuntza praktika berria bultzatzeko egingo da. Norbanakoekin batera, entitateak, erakunde publiko eta pribatuak, herrietako elkarteak edota enpresak izango dira, besteak beste, bigarren edizioko protagonistak. 2020an izango da.\nEuskaraldia, 11 egun euskaraz ariketa soziala, hizkuntza-ohiturak aldatu eta euskararen erabilera areagotzeko inoiz sortu eta egin den ariketarik jendetsuena eta arrakastatsuena izan da, eta horrenbestez, balorazio “oso positiboa” egin du Elgoibarko talde eragileak ere, uste baitu ariketak ondorio “asko eta onak” lagako dituela Elgoibar euskalduntzeko bidean. Arrakastaren adierazleetako bat da parte-hartzea, eta hor aise gainditu ziren antolatzaileek egindako aurreikuspenak. 1.803 lagunek eman zuten izena, eta ariketak elgoibartarren onespena jaso zuen. “Elgoibartarren hizkuntza-kontzientzietan eragitea lortu du Euskaraldiak eta hizkuntza-ohituren gaineko gogoeta ere ekarri du”. Horretarako, jakina, ezinbestekoa izan da ariketarekin bat egin zuten herriko 54 elkarte eta erakundeen parte-hartzea eta haien arteko elkarlana.\n• Zuzendu beharrekoak\nHutsune batzuk ere identifikatu ditu, hala ere, Elgoibarko Euskaraldia Taldeak. Ariketan izena eman zutenetatik 1.245 lagunek ahobizi rola aukeratu zuten, eta 558k belarriprest rola. Desoreka handia izan zen, eta horregaitik rolak ondo ulertu ez ziren errezeloa dute talde eragilekoek. Uste dute norberaren jarrera edo jokaerari lotuta beharrean hizkuntza gaitasunari lotuta ikusi zituela jende askok rolak. Era berean, ahobizi eta belarriprest txapak behar baino gutxiago bistaratu zirela uste dute. Ariketa ikusgarriago eta errazagoa egiteko markak ziren txapak, baina nahi baino gutxiago ikusi zituzten sustatzaileek.\nHerritarrek ariketa ondo ulertu eta barneratu ote zuten kezka ere azaldu dute. Hizkuntza-ohiturak euskararen alde mugiarazteko ariketa da Euskaraldia, eta ez euskararen alde gaudela esateko ekimena, baina zalantza dute mezua zabaltzean asmatu ote zuten. Horregatik, autokritika egin dute: “Jendearen formazioari eta ariketaren alde kualitatiboari arreta handiagoa eskaini behar genion beharbada”. Azkenik, gazteen parte-hartzearen gaineko kezka agertu dute. 16 eta 30 urte arteko 308 gaztek parte hartu zuten Euskaraldian (parte-hartzaileen %17), eta gehiago nahi zituzten.\n• Galdetegiko erantzunak\nElgoibarren izena eman zutenei zazpi galderako galdetegia egin zieten sustatzaileek eta 330 erantzun jaso zituzten. Hona hemen galdetegi horrek emandako ondorio garrantzitsuenak:\nParte hartu zutenen %88 gustura sentitu ziren ariketak iraun zuen 11 egunetan. %12k bakarrik izan zituen nekeak edo beldurrak.\nHamarretik zortzik beti edo ia beti eraman zuten txapa paparrean.\nAhobizi izan zirenen %83k euskaraz egin zieten euskaraz ulertzen zuten denei edo ia denei. %17k, berriz, batzuei bai, baina beste batzuei ez.\nAhobizi izan zirenen %76k euskaraz egin zien lehen hitza ezezagunei. %24k, berriz, batzuei bai, baina beste batzuei ez.\nBelarriprest izan zirenen %74k aitortu dute euskaraz dakiten gehienek euskaraz egin zietela. %26k, berriz, esan dute lehendik egiten zietenek edo batzuek bakarrik egin zietela euskaraz.\nBelarriprest izan zirenetatik %56k euskaraz egiteko eskatu zieten gaztelaniaz zihardutenei. Gainerakoek erantzun duten txaparekin nahikoa izan zitzaiela edo ez zietela ezer esan gaztelaniaz egin zietenei.\nGaldetegia beten dutenen artean, %83k uste dute hemendik aurrera euskaraz gehiago egingo dutela Euskaraldia ariketari esker.\n• Parte hartzaileen iritziak eta komentarioak\nGaldetegia bete zutenek egindako komentarioen aukeraketa txiki bat ere egin du Elgoibarko Euskaraldia Taldeak. Honatx:\nEuskal hiztuna izan eta belarri prest txapa eramateak harridura sortu du nire inguruan, eta, kasu batzuetan, 2. mailako euskalduna sentiarazi naute.\nBadakit nortzuk diren belarriprest, hurrengoan topo egiten dugunerako. Txapa egunero eraman beharko genuke.\nTxapa eraman duten askok beraien artean gaztelaniaz hitz egiten zuten. Ahoa betetzen zaigu eta txapa bistan jartzen, baina gero gaztelaniara jotzen dute edo dugu. Tristea da, baina hori da nik ikusi dudana.\nKonturatu naiz ezezagunekin euskaraz indarrez hasi eta jarraitzeko balio izan didala. Konfiantza handiko jende erdaldunarekin, ordea, oso zaila egin zait hizkuntza edo komunikazio-moldea aldatzea. Hala ere, saiatuko naiz hemendik aurrera ahobizi rola gehiago lantzen.\nParte hartutako guztiak zoriondu nahi nituzke eta haien esfortzua goraipatu. Gora gu!!! Beste alde batetik, pena da baina iruditzen zait batek baino gehiagok postureo hutsagatik edo "mobidatik kanpo" ez geratzeagatik hartu duela parte. Behin baino gehiagotan gertatu zait bi pertsona ahobizi txapa jantzita elkarrekin gaztelaniaz hitz egiten ikustea. Beste batzuei, berriz, txapa gainean zutela "gogorarazi" arren gaztelaniaz jarraitzen zuten.\nTxapa ez zeramaten asko ez ditut sentitu ariketan parte hartzeko gogoarekin; horiekin kostatu egin zait eta askotan ez dut bete ahobizi rola.\nZaila da betidanik gaztelaniaz hitz egiten duzun pertsonekin euskaraz aritzea. Ohitura kontua da, eta ez da erraza hori aldatzea. Horrelako ariketek lagunduko dutela uste dut. Beraz, mila esker guztiagatik.


Jesús Monzón Reparaz | Exprai - Marrazkilaria · Dibujante · Illustrator\n1936ko uztailean jeneralak altxatu zirela-eta, Frantziara ihes egin zuen eta ondoren Bilbora joan zen eta, han, Eusko Jaurlaritzako herri epaimahaiko fiskal izendatu zuten. Bilbo erori ondoren, gobernadore zibila izan zen Alacanten, Albaceten eta Cuencan. 1939. urtean Pasionaria Madriletik Oran aldera abiatu zenean lagundu zuen.\nPCE berrantolatu zuen Frantzian eta nazien okupazioaren aurkako espainiar erresistentzia antolatu zuen. 1944an, makien inbasioak huts egitean, Carrillok Monzonen eta “monzonismo”aren aurkako salaketa prozesua hasi zuen. 1945ean Bartzelonan atxilotu zuten ez oso egoera argietan eta, 1947an, “Mundo Obrero” aldizkariak partidutik bota zutelako berria eman zuen. 1948an egin zioten epaiketan 30 urteko kartzela zigorra ezarri zioten eta eragin handiko zenbait lagun nafarrek, agintari frankistekin egindako gestioei esker, bizitza salbatu zioten.\n1956. urtean kartzelatik atera zen. Mexikora alde egin zuen eta han bizi izan zen hainbat urtez. Berriz ere Espainiara itzuli zen, denbora batez Mallorcan bizi izan zen eta Iruñera itzuli 1970ean. 1973an hil egin zen.


Pertsona ugari bildu ziren aurreko ostiralean, hilak 20, ekainean Debabarrenean antolatutako azken esperientzia gastronomikoan.\nNekazaritza eta ganadu azoka Elgoibarren\nBarazki tailerra egongo da nobedade gisa.\nEsperientzia gastronomikoak Debabarrenean\nGastronomia gustoko al duzu? Ekainean ekimen ezberdinetan parte hartzeko aukera izango duzu. Anima zaitez eta goza ezazu!\nGuztira, 136 pertsonek dastatu zituzten lehiaketara aurkeztutako gazta ezberdinak. Bigarren saria, Maider Unda kirolari arabarrak jaso zuen.


12 irtenbide Outlook-ek posta elektronikoak jaso ezin dituenean - Datuak berreskuratzeko bloga\nHasiera Datuak berreskuratzea File berreskuratzea Posta elektronikoa berreskuratzea Outlook datuen berreskurapena 12 irtenbide Outlook-ek mezu elektronikoak jaso ezin dituenean\n12 irtenbide Outlook-ek mezu elektronikoak jaso ezin dituenean\nIruzkin bat idatzi Outlook datuen berreskurapena, Outlook irtenbideak June 16, 2021\nBatzuetan Outlook aplikazioak huts egiten du zerbitzaritik postontzian mezu elektronikoak jasotzean. Artikulu honetan arazoa konpontzeko 12 irtenbide posible eskaintzen dizkizugu.\nMS Outlook posta elektronikoko bezeroaren ospeak tinko jarraitzen du gaur egun ere, bere ezaugarri multzo zabala dela eta. Aplikazioak puntuazio bikaina du erabilgarritasun orokorrean eta interfaze intuitiboan. Hala eta guztiz ere, goraipamen guztiak jaso arren, Outlook posta elektronikoko bezeroak oraindik erabiltzaileei bizitza zaildu diezaieketen arazoa izaten du. Erabiltzaile batzuek izaten duten arazoren bat mezu elektronikoak jasotzeko ezintasuna da. Arazo hau bat-batean ager daiteke eta despistaturik utzi zaitzake. Artikulu honetan arazo hau konpontzeko 12 irtenbide posible eskaintzen dizkizugu.\n# 1. Joan zure Spam karpetara\nMaiz zerbitzaritik mezu elektronikoak deskargatzen ditugunean, sarrerako ontzian ordez Spam karpetan koka daitezke. Normalean hau gertatzen da Outlook spam iragazkiak sarrerako trafikoa spam gisa gaizki epaitu dezake. Arazo hau isolatzeko, begiratu Spam karpeta eta saiatu benetako mezu elektronikoak bertan dauden jakiten. Arazo honen eraginpean bazaude, zerrenda zurian pertsona garrantzitsuak eta domeinuak Bidaltzaile seguruak zerrendan.\n# 2. Ziurtatu Interneteko konexioak behar bezala funtzionatzen duela\nHori ez da bururatzen, Internet egiaztatzea Outlook-ek mezu elektronikoak jaso ezin dituen bitartean baztertzen ditugun oinarrizko gauzetako bat izan ohi da. Ziurtatu Interneteko konexioak ondo funtzionatzen duela eta ez dagoela tarteka konektibitate arazorik.\n# 3. Egiaztatu zure sarrera-ontziaren tamaina eta lotutako tokiko mugak\nMS Outlook-en bertsio zaharragoa erabiltzen baduzu 2002ko edizioa edo aurreko bertsioa bezalakoa, litekeena da zure PST fitxategirako 2 GBko tamaina mugara mugatzea. Zure PST datuen fitxategia zehaztutako mugatik haratago hazi bada, hainbat arazo sor daitezke. Arazoa konpontzeko, ezabatu zabor mezu elektronikoak eta trinkotu PST datuen fitxategia. Bezalako aplikazio espezializatua ere erabil dezakezu DataNumen Outlook Repair PST fitxategia zati txikiagoetan banatzeko.\n# 4. Ezabatu Outlook Cache fitxategiak\nErrendimendua hobetzeari begira, MS Outlook aplikazioak zure sistemako fitxategiak gordetzen ditu. Hala ere, cachearen fitxategiak noizean behin Outlook aplikazioaren funtzionamenduarekin gatazkatsuak izan daitezke eta mezu elektronikoak jasotzea eragotzi. Aukera hau kentzeko, ziurtatu Outlook cacheko fitxategiak ezabatzen dituzula.\nWindows bilaketa-koadroan (Exekutatu koadroa) idatzi% localappdata% \_ Microsoft \_ Outlook eta ondoren sakatu Sartu\nHonek karpeta ikuspegia irekiko du RoamCache karpetarekin\nIreki RoamCache karpeta eta ezabatu bertako eduki guztia\nZiurtatu zure Restart Outlook aplikazioa\n# 5. Baloratu lehendik dauden Outlook arauak\nOutlook-en funtzio zehatzetarako arau zehatzak sor ditzakezu. Adibidez, domeinu jakin batetik mezu guztiak spam karpetara transferitzeko edo ezabatzeko arau bat sor dezakezu. Orain bulegoko sistema erabiltzen ari bazara, baliteke beste erabiltzaile batek mezu elektronikoak beste karpeta batera aldatzea edo guztiz kentzea eragiten duen araua sortzea. Arazoa isolatzeko, begiratu oraingo arauak zure Outlook posta elektronikoko bezeroan.\n# 6. Demagun hirugarrenen gehigarriak desgaitzea\nOutlook-eko gehigarriak Outlook posta-bezeroaren funtzionalitatea zabaltzeko modu bikaina izan arren, zenbait kasutan Outlook posta-bezeroarekin gatazkak izan daitezke. Kausa hori isolatzeko, kendu hirugarrenen gehigarri guztiak eta egiaztatu arazoa konpontzen den\n# 7. Egiaztatu posta zerbitzariaren ezarpenak\nBaliteke zure posta kontuko zerbitzariaren ezarpenak okerrak izatea. Ziurtatu zerbitzariaren ezarpenak zure posta kontuan bikoizten dituzula eta zure posta zerbitzu hornitzaileak emandako ezarpenekin bat etorri behar duela. Enpresako posta elektronikoa erabiltzen ari bazara eta posta ezarpenak aldatu direla uste baduzu, jarri harremanetan bulegoko laguntza teknikoarekin laguntza gehiago lortzeko.\n# 8. Egiaztatu zure Outlook Sarrerako ontzia automatikoki freskatu daitekeela\nOutlook posta-bezeroan, aplikazioa denbora tarte jakin baten ondoren automatikoki freskatzeko konfiguratuta dago. Hala ere, ezarpenak okerrak badira, baliteke freskatzea ez gertatzea eta mezu elektroniko berriak ez jasotzea. Ezarpenak zuzentzeko eta 15 minutuko denbora aproposa mantentzeko, egin beheko urratsak\nAbiarazi Outlook aplikazioa eta joan Bidali / Jaso fitxara\nEgin klik Bidali / Jaso Taldeak aukeran eta goitibeherako zerrendan sakatu Definitu Bidali / Jaso Taldeak\nEzarri automatikoki bidaltzeko / jasotzeko ordua 15 minututan\nEgin klik itxi botoian\n# 9. Desgaitu posta elektronikoa eskaneatzea birusen aurkako aplikazioan\nBirusen aurkako programek eta malware kontrolatzaileek posta elektronikoa eskaneatzeko eginbideekin etortzen dira maiz. Ezaugarri horiek mezu elektronikoen bidez etor daitezkeen mehatxuak ekiditeko diseinatuta daude, batzuetan posta elektronikoak jasotzeko Outlook funtzioarekin gatazkatsuak izan daitezke. Arazo hau baztertzeko, birusen aurkako aplikazioan posta elektronikoa eskaneatzeari utzi.\n# 10. Konpondu azpiko PST datuen fitxategia\nAzpian dagoen PST fitxategian ustelkeriaren gertakari orok hainbat arazo sortzen ditu Outlook posta elektronikoko bezeroaren funtzionamenduan. PST datuen fitxategia hondatu dela susmatzen baduzu, eskuratu goiko lerroa berreskuratzeko tresna DataNumen Outlook Repair hondatutako datuen fitxategiaren edukia berreskuratzeko.\n# 11. Demagun Outlook profil berria eraikitzea\nZenbait kasutan, zure posta kontua lotuta dagoen Outlook profila hondatu egin daiteke. Horrek arazoak sortzen ditu beti mezu elektronikoak jasotzen saiatzean. Arazo hau konpontzeko, sortu Outlook profil berria eta ondoren lotu lehendik duzun posta-kontua.\n# 12. Erabili Backup sistema leheneratzeko\nBatzuetan, goian zerrendatutako urrats guztiak probatu arren, baliteke arazoa oraindik existitzea. Horrelako eszenatokietan jarduteko biderik onena da sistema Outlook lehen bezala funtzionatzen zuen egunera arte berrezartzea. Egin beheko zerrendan azaltzen diren urratsak, aurreko segurtasun kopia bat erabiliz Sistema berrezartzeko.\nWindows bilaketa-koadroan (Exekutatu kutxa) idatzi berreskurapena\nAbiarazi berreskuratzeko aplikazioa eta berreskuratzeko tresna aurreratuak atalean, aukeratu Ireki sistema berreskuratzeko aukera\nOndoren, aukeratu Outlook-ek mezu elektronikoak jasotzen zituen eta arazorik gabe funtzionatzen zuen datatart Leheneratu prozesua.\n← Aurreko orost\nHurrengo orrialdeaost →\nDataNumen Exchange Recovery 8.6 29ko uztailaren 2021an kaleratu zen\n11 irtenbide eraginkorrak Outlook maiz hausten denean\n3 irtenbide MS Outlook sarrera-ontzia konpontzeko tresnak erantzuten ez duenean\n3 irtenbide ScanPST-ek huts egin du errenkada FLT-ra gehitzean\nOutlook-en 3x0 errore ezezaguna konpontzeko 80070002 modu\nKategoriak aukeratu Kategoria Datuen babeskopia (103) Datuak berreskuratzea (3,896) Fitxategia berreskuratzea (3,825) Artxiboa eta segurtasun kopia berreskuratzea (55) BKF Fitxategia berreskuratzea (7) CAB Artxiboa berreskuratzea (1) RAR Artxiboa berreskuratzea (4) TAR Artxiboa berreskuratzea (2) Zip Fitxategia berreskuratzea (39) Datu basearen berreskurapena (354) DBF Datu basearen berreskurapena (1) Oracle Datu basearen berreskurapena (4) SQL Server Datu basearen berreskurapena (349) Posta elektronikoa berreskuratzea (2,265) Exchange OST Fitxategia berreskuratzea (100) Outlook datuen berreskurapena (2,171) Sarrerako ontzia konpontzeko tresna (4) Outlook Express DBX fitxategia berreskuratzea (4) Outlook PST pasahitza berreskuratzea (1) Irudia eta dokumentua berreskuratzea (40) AutoCAD DWG Fitxategia berreskuratzea (8) PDF Dokumentua berreskuratzea (27) PSD Irudia berreskuratzea (5) Bulegoko fitxategiak berreskuratzea (1,059) Sarbide datu-basearen berreskurapena (342) Excel fitxategia berreskuratzea (308) PowerPoint Fitxategia berreskuratzea (5) Word dokumentua berreskuratzea (401) Fitxategiak berreskuratzea | Datuak berreskuratzea (13) Fitxategi-sistemaren berreskurapena (13) Fitxategi-sistemaren berreskurapena (7) Fitxategia berreskuratu (1) Hardwarea berreskuratzea (2) Misc (2) Irtenbideak (2,571) Artxiboa, konpresioa eta segurtasun kopiak (3) Zip Artxibo irtenbideak (3) Datu base datuen irtenbideak (294) SQL Server Irtenbideak (294) Bulegoko soluzioak (2,274) Sarbide irtenbideak (241) Excel irtenbideak (353) Doako Excel tresnak eta gehigarriak (28) Trukatzeko irtenbideak (71) Outlook irtenbideak (1,222) Doako Outlook tresnak eta gehigarriak (6) Hitz irtenbideak (387) Kategorizatu gabe (16)\nArtxiboak aukeratu hilabetea 2021ko uztaila (7) 2021ko ekaina (9) 2021ko maiatza (11) 2021ko martxoa (3) 2020ko azaroa (10) 2020ko urria (20) 2020ko iraila (50) 2020ko abuztua (55) 2020ko uztaila (55) 2020ko ekaina (27) 2020ko maiatza (3) 2020ko martxoa (19) 2019ko ekaina (3) 2019ko maiatza (5) 2019ko apirila (1) 2019ko martxoa (7) 2019ko otsaila (9) 2018ko azaroa (1) 2018ko ekaina (19) 2018ko maiatza (61) 2018ko apirila (62) 2018ko martxoa (100) 2018ko otsaila (78) 2018ko urtarrila (104) 2017ko abendua (104) 2017ko azaroa (105) 2017ko urria (93) 2017ko iraila (82) 2017ko abuztua (90) 2017ko uztaila (105) 2017ko ekaina (110) 2017ko maiatza (134) 2017ko apirila (122) 2017ko martxoa (154) 2017ko otsaila (139) 2017ko urtarrila (146) 2016ko abendua (195) 2016ko azaroa (253) 2016ko urria (159) 2016ko iraila (118) 2016ko abuztua (138) 2016ko uztaila (145) 2016ko ekaina (85) 2016ko maiatza (65) 2016ko apirila (11) 2015ko azaroa (12) 2015ko urria (27) 2015ko iraila (31) 2015ko abuztua (17) 2015ko uztaila (32) 2015ko ekaina (1) 2015ko maiatza (16) 2015ko martxoa (12) 2015ko urtarrila (23) 2014ko abendua (25) 2014ko azaroa (33) 2014ko urria (9) 2014ko iraila (51) 2014ko abuztua (67) 2014ko apirila (38) 2014ko martxoa (5) 2014ko otsaila (16) 2014ko urtarrila (19) 2013ko abendua (13) 2013ko azaroa (21) 2013ko urria (16) 2013ko iraila (34) 2013ko abuztua (17) 2013ko uztaila (20) 2010ko azaroa (21) 2010ko urria (41) 2010ko iraila (21) 2010ko abuztua (21) 2010ko uztaila (30)


Salaketa jarri du Iruñeko Udalak sanferminetako kartelen ustezko iruzurragatik - Iruñea - euskalerriairratia.eus\nSalaketa jarri du Iruñeko Udalak sanferminetako kartelen ustezko iruzurragatik\nEuskalerria Irratia 2022-05-04 15:39\nOrdutegi zehatz batean kartel baten aldeko boto "ugari" pilatu direla atzeman dute webgunearen kudeatzaileek, eta udalak lehiaketa eten du. Udaltzaingoak ikerketa hasi du dagoeneko, ustezko iruzur hori berresteko.\nAurtengo Sanferminak iragarriko dituen kartela ezagutzera eman behar zuten gaur. Baina behin-behinean eten du prozesua Iruñeko Udalak, internet bidezko bozketan sumatutako ustezko "iruzurrarengatik". Udalak salaketa bat jarri du Udaltzaingoaren aurrean, eta Udaltzaingoak ikerketa hasi du dagoeneko, ustezko iruzur hori berresteko.\nANIMSA enpresa publikoak, udalaren webgunearen mantentze informatikoaren arduradunak, kartel baten aldeko ezohiko boto-kontzentrazioa antzeman du azken egunetako ordu-tarte jakin batzuetan.\nUdalak jakinarazi du apirilaren 25ean kartelaren bozketa prozesua hasi zenetik !ANIMSAk datuen ikuskapenak! egin dituela "sistemak behar bezala funtzionatzen duela egiaztatzeko". Ikuskapen horietan, larunbata eta igandeko 20:00etatik 23:30era bitartean emandako "boto guztien % 90 lortu zuen kartel bat dagoela" atzeman dute. Larunbatean, ordutegi berean, "146 bozketa izan ziren osotara, eta horietatik 132 kartel berera joan ziren"; igandean, 20:00etatik 23:30era emandako 114 botoetatik "94 boto kartel berera" joan zirela ziurtatu du ohar bidez Iruñeko Udalak.\nIruzurraren susmoa beste gertakari batek indartu du gainera. Egoera gaur goizean, 13:00etatik 13:30era errepikatzeaz gain "kartel horren aldeko ezohiko boto-kontzentrazio batekin", hautagai berari emandako botoek badute ezaugarri komun bat: "hautesleek gehien-gehienetan, ez dute osatzen erregistroko bigarren abizena". Udalak argitu du, datua hautazkoa dela baina susmagarriak ez diren botoak eman dituztenek, gehienetan, bete egin dutela.


«Inkoherentea da departamendua ezabatzeko aurkeztea» | «Inkoherentea da departamendua ezabatzeko aurkeztea» – iparraldekohitza\n«Inkoherentea da departamendua ezabatzeko aurkeztea»\nDepartamendu Kontseiluko presidente izaten segitu nahiko luke Jean Jacques Lasserrek (Bidaxune, Nafarroa Beherea, 1944) ondoko sei urteetan. Orain arte egindakoaz harro, aurkariei ziztadak botatzeko baliatu du elkarrizketa.\nZer bilan egiten duzu azken sei urte hauetako agintaldiaz?\nDepartamendua kokatu dugu instituzionalki. Duela sei urte desagertze arriskuan ziren; entseatu gara bere distira guzia ematen, eta gure ezkerreko lagunek arriskuan jarritako finantza egoera bere onera ekartzen. Lerratze hori gelditu behar zen: zorpetze maila, aurrezkiaren desagertze progresiboa, kudeaketa mailako axolagabekeria andana. Eta, horrez gain, gure konpetentziak betetzen entseatu gara, arloz arlo.\n77 urte dituzu; 83 izanen dituzu hemendik sei urtera.\nGaldera hori kazetariek egiten didate hautagaiek baino gehiago. Betidanik izan dut departamenduaren pasioa. Senatari izan nintzen, eta senatua utzi nuen departamendura etortzeko. Erabakia ez dut bakarrik hartu, nire zerrenda kideek bultzatu naute. Niretzat ohore bat da: ezkerra erabat zatitua da; gu, erabat batuak. Baina zintzoki: zeren izenean adin bat dugunean ez dugu zer erranik? Departamenduak belaunaldi guzientzat lan egiten du, nirearentzat ere bai. Laburbilduz: gustu pertsonal bat da, eta hautu kolektibo bat.\nAbstentzio handia iragartzen dute. Kezkatzen zaitu?\nAbstentzioak beldurtzen nau. Badira egun batzuk kanpaina pixka bat animatzen hasia dela. Herri guzietara goaz, eta sentitzen dugu jendea interesatzen hasten dela.\nHostopil instituzionalak ez ote ditu herritarrak urruntzen?\nInstituzio bakoitzak bere buruari egin behar dion galdera da. Herri gehiegi ote da? Ez dut uste. Eskualdeek zentzurik ba ote dute? Uste dut baietz. Gain-dimentsionatuak dira, ez dute nahiko nukeen bezala funtzionatzen, baina ez dira desagertu behar. Helep-ek zentzua badute? Bai. Departamendu honetan neurri ezberdinetakoak ditugu: handienak 300.000 biztanle ditu, [Ipar] Euskal Herria da, eta txikienak 13.000 biztanle. Eta departamenduena ez da gehiago gai bat. Jendea beharbada ez da ohartzen, baina sozial arloan departamenduak duen presentzia ikusten dugularik… Beren lekua dute osorik. Mendebaldeko gizarte guzietan badira hainbeste egitura: Alemanian, Espainian… Galdera da bakoitzak bestearekin zer harreman duen. Eta arlo horretan partaidetza andana egin ditugu beste instituzioekin.\nIpar Euskal Herrirako ez ote luke zentzu gehiago departamenduaren eskumenak bere eginen lituzkeen estatus bereziko lurralde elkargo batek?\nHori da EH Baien desira, eta ez da inorentzat sekretu bat zuen prentsa taldeak helburu hori duela ere. EH Bai aurkezten da Departamenduko Kontseilua ezabatu eta estatus bereziko lurralde elkargo bat sortzeko. Modelo bakarra dago Frantzian: Korsika. Departamendua eta eskualdea egitura bakarrean ematea erabaki dute. Ez dakit [Alain] Rousset presidenteak zer pentsatzen duen horri buruz. Proposamen hori aukera gisa ikusi nuen orain dela urte batzuk, departamenduak desagertze arriskuan zirelarik. Gaur egun, ez dut uste konponbide egokia denik. Anitzen begietan, eta bereziki alderdi nazionalistentzat, estatus bereziko lurralde elkargoa helburu bat da, baina etapa bat besterik ez da nazio eraikuntzaren bidean. Nik, pertsonalki, ez dut bat egiten. Korsikan gertatu denari begiratzen badiogu, analista guziek diote ez dela zinezko hobekuntzarik izan. Departamendura aurkezten banaiz, instituzioa distiratzeko da; inkoherentea iruditzen zait bozetara aurkeztea departamendua ezabatzeko… Hau dena idatziko duzu, ezta?\nOsasun langileen protesta andana izan dira azken urteetan. Departamenduak aski baliabide ematen die?\nBegiak irekiak ditugu. Departamendu Kontseiluan ehunka gizarte langile ditugu, eta ez dugu beste instituzio batzuetan ikus daitekeen arazo larririk: lansariak emendatu ditugu zahar etxeetan, hobekuntzak ekartzen saiatzen gara etengabe… Zinezko arazoa da bokazio krisi bat badela. Langile falta handia dugu, baina ez dugu zertan gorritu langileei eskaintzen dizkiegun baldintzekin.\nOsasun krisiak krisi ekonomikoa ekarriko duela aipatzen da. Zer eginen duzue?\nGizarteratzean diren gazteak anitz dira, eta emendatzen ari dira. Gure araua hau da: zorroztasuna eta gizatasuna. Ez dugu inor bide bazterrean uzten. Diru anitz ezartzen dugu gazte horiek duintasunaren eta enpleguaren bidean ezartzeko. Guri ez dagozkigun beste gazte kategoria batzuk ere laguntzen ditugu. Eztabaida handia da errenta unibertsala ezarri behar den ala ez. Biziki engaiatuak gara gazteen laguntzan, eta, diru gehiegi ezartzen dugula diotenen iritziaren kontra, gehiago ezartzen segituko dugu.\nZer iritzi duzu errenta unibertsalaz?\nDepartamendu gutxi batzuek abiatu dute, baina ez dut modelo satisfagarri bakar bat ere atzeman. Errenta unibertsal automatikoa ez da aski. Gutxieneko errenta behar da, eta horrekin, banakako laguntza. Helburua ez da gaztea behin betiko segurtasun batean ezartzea, ororen buru ez baitzaio baliagarri izanen. Gutxieneko segurtasun bat eman behar zaio, oinarrizko kezkak kendu eta hobekuntzak egin ditzan, eta laguntza eskaini, anbizioaren eta bikaintasunaren bidean.\nCIMADE elkarteak migrante adingabeei ematen zaien tratua salatu du maiz. Giza duintasuna errespetatua dela uste duzu?\nGai delikatua da. CIMADEko arduradunak aurrez aurre ezagutzen ditut, eta gertatu izan zait haiekin arazoak konpontzen aritzea. Baina gustura direnean ez dizuete erraten. Tratu txarren gaia ez da gure kulpa. Izan dira arazoak adinaren neurketarekin, baina, nik dakidala, ez ehunka. Artatzen ditugun ehunka gazteen artean, ez da ezinezkoa akatsak egotea. Baina hori Kontseilu Nagusiaren burugabekeriaren ondorioz dela erratea faltsua eta onartezina da.\nEEPko kide da departamendua. Zer diozu Frantziako Estatuarekin diren tentsioei buruz?\nEz dut uste EEPn sakoneko krisirik dagoenik. Konstituzio Kontseiluko helegiteak ezinegona sortu du, baina EEPk funtzionamendu egokia du, eta ezinbestekoa da atxikitzea. Pertsonalki, biziki harro gara egin izan dugun lanaz; urteetan Seaska lagundu dugu. Formulak atzeman ditugu legearen debekuak gaindituz eskolen eta kolegioen instalatzea laguntzeko. Zailtasunak zailtasun eta PSren etengabeko oposizioaren gainetik, beti lagundu izan dugu. Gauzak aitzinatu behar dira: murgiltzea Frantziako Hezkuntzan sartu behar da, eta itunpekoak ere lagundu behar dira.\nZer laguntza izanen du Seaskaren bosgarren kolegioak?\nIkusiko dugu zertan izanen den legea, zertan izanen diren esku hartzea ahalbidetzen diguten tolerantziak, eta formula aurkituko dugu. Kolegio bakoitzarentzat formula ezberdinak atzeman ditugu, eta hor ere atzemanen dugu.


Hauek dira Xiaomi Mi A2 eta Mi A2 Lite | ren zehaztapenak eta prezioak Gadgeten berriak\nBerriaren ondoren ordu batzuk Xiaomi Nire A2 eta abian jarri zenetik 24 ordu baino gehiago igaro direnean hori kontutan hartzen badugu salgai jarri zen egun bat lehenago aurkezpen ofizialetik aurrera, hauek dira datu garrantzitsuenak eta Xiaomi gailu berriaren zehaztapen osoak.\nEnpresak iazko modelo izarrekin abiarazi zuen berriro eta Mi A2-ren barne hardwarea erabat berritzen du. Kasu honetan ezin dugu esan gama goreneko terminal bat denik, baina benetan erabiltzaile askok bilatzen dutenaren arteko orekatuenetarikoa da. kalitatea arrazoizko prezioan.\n1 Hiru modelo eta guztiak ikusgarriak\n2 Xiaomi Mi A2 Lite eta bere autonomia ikusgarria\nHiru modelo eta guztiak ikusgarriak\nEgia esan, Xiaomi Mi A2 berri honen hiru modelo aurkeztu dira eta aurreko modeloa harrigarria iruditzen bazaio zehaztapen eta prezioei dagokienez, kasu honetan lehenengo bertsiotik dena hobetzen da eta gainera prezio benetan lehiakorra gehitzen du. Hauek dira aurkeztu berri den ereduaren eta aurreko bertsioaren arteko desberdintasun nagusiak:\nPrezioak 249 eurotan hasten dira koloreetan eskuragarri dagoen Xiaomi Mi A2 modeloarentzat: beltza, urdina eta urrea. Hiru ereduetako prezioak ere badira:\n32 GB barne espazio eta 4 GB RAM: 249 euro\n64 GB barne espazio eta 4 GB RAM: 279 euro\n128 GB barne espazio eta 4 GB RAM: 349 euro\nXiaomi Mi A2 Lite eta bere autonomia ikusgarria\nAurkeztu berri den Xiaomiren anaia txikiaren zehaztapenak oso interesgarriak dira, baina behin betiko egon behar duguna da sarrera ereduaren prezio baxua eta bere autonomia, itxura ikusgarria:\nMi A2 Lite honen gainerako zehaztapenak honako hauek dira:\n5.84 hazbeteko 19: 9 FHD +\nAtzeko aldea: 12 + 5MP, PDAF, f / 2.2 Aurrealdea: 5MP, HDR\n32 / 64GB + microSD (256GB arte)\n3GB eta 32GB biltegiratzea: 179 euro\n4GB eta 64GB biltegiratzea: 229 euro\nEredu hauen gauzarik onena Android O, WiFi Direct, Bluetooth 4.2, microUSB, aurpegiaren ezagutza, infragorria, atzeko hatz marka irakurgailua eta abar gehitzen dituztela da. Kasu honetan, garrantzitsua da bi ereduak erosteko aukera egongo da abuztuaren 10ean enpresak gurean dituen dendetan eta Xiaomi modeloak saltzen dituzten ohiko gainerako dendetan.\nArtikuluaren bide osoa: Gadgeten berriak » telefonia » Telefono mugikorrak » Hauek dira Xiaomi Mi A2 eta Mi A2 Lite-ren zehaztapenak eta prezioak\nInternetLan (@internetlan) esan zuen\nXiaomi Mi A2-ren prezioan akats txiki bat dago. 349 € balio duena 128 Gb da, ez 32.\nAgurra eta eskerrik asko informazioagatik.\nErantzun internetLan-i (@internetlan)\nInprimaketa okerra zuzendu,\neskerrik asko internetLan!


Xabier Zeberio: 'Gure etiketea da zaleak emozionetea' - bizkaie.biz\nBizkaie! 2019-09-09 08:15 Barriketan\nAlos Quartet taldeko musikaria.\nAlos Quartet taldeak (Xabier Zeberio, Lorena Núñez, Francisco Herrero eta Iván Carmona) oraintsu aurkeztu dau Lau disko barria. Danetara, 16 pieza batu ditue, batzuk doinu ezagunen berrinterpretazinoak, gehienak barriak, Xabier Zeberiok konposatuak eta moldatuak.\nAlosen ibilbidean aurrerapausu barria da, orain arte erakutsitako kalidadea sendotzen dauena, laukotearen sorreratik 20 urte bete diranean.\n1.- Orain egun batzuk 35. Getxo Folk Jaialdian, irailaren 5ean, erakutsi zenduezan kantu barriak jentaurrean. Zelako esperientzia izan zan, jenteak zelan hartu ditu kantu barriak?\nEsperientzia ederra. Laupabost urte joan dira aurreko diskoa Garden argitaratu genduanetik eta jentea zain egoala igarri dogu. Gogotsu sentidu genduzan, pozik eta harrera polita egin euskuen; ikuskizun barrian, jantza garaikidea eta musikea buztartu doguz eta zuzenerako oso egokia da.\n2.- Lau izeneko diskora 16 pieza batu dozuzez, batzuk doinu ezagunen berrinterpretazinoak, gehienak barriak. Zer topauko dau entzuleak disko barrian?\nAurreko diskoaren bidetik jarraitzen dau barri honek be eta, beraz, 16 doinu barri dira, 14 dira berenberegi sortuak eta beste bi doinu Mikel Laboa omenduz, Oi Pello Pello instrumentala eta Mikel beraren Lekeitioak ezagunen zatitxu bat; bigarrena, barriz, Iparraldeko kantu ezaguna: Ikusten dozu goizian, Elizanburuk sortuaren bersinoa.\nAurreko diskoan legez, Eñaut Elorrietaren lana be gogoan hartzekoa izan da, Izaro mallabiarrak kantetako doinua sortu dau, Uretan izenekoa. Ederra.\nEstiloen buztarketea darabilgu aspalditik eta orain be horri ekin deutsagu, herrikoia, minimalistea, popa, elektronikoa, produkzino propioa; gure jarraitzaileei oso ezagunak egingo jakezan doinuak.\n3.- 1999an emon zenduezan lehen pausuak eta ordutik hona bide oparoa egiten zabizie musika klasiko naiz modernoan. Taldekideak folk talde ezbardinetako parte-hartzaile be bazarie, baita Euskal Herriko hainbat musika proiektutako ohiko kolaboratzaile be. Ibilbide luze eta emonkor horretan ze mugarri nabarmenduko zeunke?\nAsko. Bakarkako lau diskoak, birak ez daukaguz ahaztuteko. Erritmo lasaian, prisarik barik baina inurrien moduan gabiz gustora. Eta hogei urte pasauta momenturik onenean sentiduten gara. Dulce Pontes portugaldarragaz makinatxu bat kontzertu egin izan doguz han eta hemen eta erabagiorra izan da hori oso gazterik mundu honetan sartzeko, Silvio Rodriguezegaz kantu bat grabetako deitu euskuen, Juan Carlos Cambas pinista argentinarragaz... Urteotan guztiotan jente askogaz kolaborau dogu, batzuk aitatzearen, Oskorri, Kepa Junkera, Carlos Nuñez eta Euskal Herriko hainbat taldegaz, Ken Zazpi, Esne Beltza... Hogeigarren urtebetetzea ospatzen gabiz disko barria tarteko dala eta urte amaieran emongo doguzan kontzertu bereziak ahaztu barik. Getxo Folkeko zuzenekoaz gan, diskoaren aurkezpena be Getxon egin genduan eta urte amaieran, Gasteizen, Tolosan eta Donostian emongo doguzan kontzertuak preparetan be bagabiz.\n4.- Taldearen sorreran ze eragin izan eban Niko Etxartek?\nHandia. Kasualidadez sortutako taldea gara, Niko Etxarti esker gara Alos Quartet, disko baterako batu gintuan eta horixe izan daiteke Alos Quartet taldearen ibilbide luzearen sekretuetako bat, kasualidadez sortu ginala, gauzak larregi pentsau barik.\nEgin izan doguzan birak be, berbarako Dulce Pontes lako abeslariakaz, Niko ezagutu ostean gauzatu ziran.\n5.- Zeu Xabier Zeberio, Nyckelharpajolea eta biolinistea, Francisco Herrero biolinistea, Lorena Nuñez biolea eta Ivan Carmona, txeloa zarie Alos Quartet. Ze publiko hurreratzen da zuon zuzenekoetara?\nDanetarik, gazteak, helduak zein edadekoak. Gure musikea erraz entzuten da. Pentsau ez arren, jenteak musikea maite dau eta estilo kontuan sekula ez dogu arazorik izan, hogei urteotan mimo handiz, prisa barik egin dogu lan eta hori produktuan igarten da; publikoak lanketa hori baloretan dau eta gustora entzuten ditue gure doinuak. Minoria zabala da gure publikoa. Edade guztietakoak izaten dira gure kontzertuotan, gazteak zein helduak.\n6.- Zeu zara doinuen konposatzaile eta moldatzailea baina Lau diskoan taldeak Iñigo Egia izan dau lagun perkusinoetan, Iván Alzate baxuan eta Aitor Etxebarria (El_Txef_A) programazinoetan. Horreez gan, Oreka Tx-ren txalapartea, Izaroren ahots berezia, Juan Carlos Cambas argentinarraren pianoa, Enrique Solinísen antxinako tresnen maisutasuna eta Pablo Martín Camineroren kontrabaxua be batu jakoz taldeari. Ze ekarpen egin dau El_Txef_A-k?\nMamitsua. Gozamena izan da, ikasketa prozesu interesgarria, ikasten disfrutetan dogu eta hau pausu galanta izan da. Elektronikoa jorratzen dau gernikarrak eta bikain buztartu da El_Txef_A-ren lana geureagaz. Deskubrimendua izan da guretzako. Aspaldiko lagunak gara eta taula gainean be ibilitakoak gara. Niretzako mundu ezezaguna izan arren, azken urteotan arlo horretara gehiago hurreratu eta jaubetu naz geureagaz oso ondo lotzen dala. Diskoan parte hartzea proponidu neutson eta gustora gagoz emoitzeagaz; lan sotila, jatorra, sensibilidade handikoa egin dau. Soinuaren diseinuaz arduratu da eta gure doinuei koloreak eta atmosferea gehitu deutsoz. Diskoari beste dimensino bat emon deutso, beste bide bat urratu dau Alos Quartet taldeak.\n7.- Oi Pello, Pello abesti herrikoiaren berrinterpretazinoan, ganera, Mikel Laboaren lekeitio bat be entzun daiteke. Esperimentuakaz gustora geratu zarie?\nBai. Esperimentuak baino gehiago kasualidade moduan hartuko neukez. Mikel Laboaren doinu eta ahotsak jorratzen hasi nintzan estudioan eta ondo geratzen zirala geureagaz ikusi neban. Omenaldi moduan sartzea erabagi genduan Mikelen emazte Marisoli azaldu geuntsan eta ez euskun ezelako trabarik jarri, berarentzat ohorea zala esan euskun. Gu oso pozik gagoz emoitzeagaz, kontzertuetan be erabilten doguz Mikelen soinu eta ahotsa eta jentea txundituta geratzen da.\n8.- Formazino klasikoa da zuona baina bestelako doinuak be ez dozuez baztertzen...\nLehen be esan deutsut formazino klasikoa garen arren, sekula ez doguzala baztertzen bestelako ekarpenak eta bide horretan segiduteko amesagaz jarraitzen dogu. Talde eklektikoa gara, korrontearen kontra goaz eta etiketak ez jakuz gustetan, gure etiketea da zaleak emozionetea. Gizarte honetan arlo zehatzetan ikusi gura zaitue bestela ez zarelako ezer.\n9.- Hogei urte bete dituan talde batek eta taldeko kideok euskal musikearen azken urteotako gorabeherak ezagutu dozuez. Orain urte batzuetako taldeak, estiloak, aro digitala, musikearen industria, diskoetxeak...\nBai, egia da. Gauzak goitik behera aldatu dira baina alternatiba argirik be ez dago, plataformak, internet eta hor dagoz baina badago publikoa formato fisikoa zein biniloa eskatzen dauena, diskorik ez dala saltzen, jenteak pieza solteak gura dituala...\nOrain 20 urte Oskorrin sartu nintzan eta oraintsu agur esan euskuenera arte ibili gara. Misikarion lanbidea ez da erraza, gauzak oso azkar aldatzen dira baina guk geureagaz jarraitzen dogu eta ilusinoz ganezka. Zorionez aldatu ez dan gauza bakarra zuzenekoa da, zuzenekoaren magia.\n10.- Carlos Núñezegaz eta Kepa Junkeragaz zein jantzearen alorrean, Aukeran Jantza konpainiagaz eta Kukaigaz alkarlanean ibili zarie, baita Amaia Elizaranegaz eta Markeliñegaz be. Pozik?\nBai. Buztarketak maite doguz, beti gagoz alkarlanaren bila, jantzariakaz oso gustora gabiz, filmeetako soinu bandak sortu eta grabau izan doguz eta jantza eta ikuskizunetarako musikea sortu izan dodaz. Antzerkiaren arloan be bardin musikak eta sintoniak sortu izan dodaz. Esperientzia horrek sano abearsgarriak dira, besteakandik asko ikasten dozulako.\n11.- Lai diskoa aurkezten hasita zagoze baina beste erronka batzuk be izango dozuz buruan...\nJakina. Diskoagaz nahikoa lan daukagu orain baina Getxokoaz gan, baditugu kontzertuak Gasteizen, abenduaren 13an, Donostian, abenduaren 23an eta urtarrilaren 3an, Tolosan; horrako ikuskizun berezia atontzen gabiz 20. urteurrena ospatzeko, lagun asko hurreratzea espero dogu eta sano ederra izango dalakoan gagoz.\nHorrezaz gan, gauza handirik ezin deutsut esan baina pare bat proiektu potolo daukaguz buruan.\n1. Xabier Zeberio. Argazkiak: Iñigo Royo | Ikusi handiago | Argazki originala


ESKEINTZA, BAZKIDE EGIN! – Atlético san sebastián\nESKEINTZA, BAZKIDE EGIN!\nAtlético SS-eko bazkide izateak, Kontxako eta Bera-Berako instalakuntzen sarbidea izatea baino azkoz ere handiagoa da. Atletico SS-en barnean egoteak, Euskal Herriko Elkarte nabarmenaren parte izatea da, gainera, jatorriko espiritua mantentzen du, Kirol Eskolak eta Kirol Atalak bultzatzea, euren alderdi gutxienengoan.\nGure instalakuntzak gertutik ezagutu nahi badituzu, gurekin jarri harremanetan, comunicacion@atletico-ss.org\nKLUB ATLÉTICO SS-eko BAZKIDEA EGIN, SARRERA KUOTA GABE, ABENDUA DOHAIN ETA 32€/HILEAN!\nBALIOKO ESKEINTZA, URTARRILAREN 15a ARTE\nNIÑOS (0-6) – €\nNIÑOS (7-16) 95,00 €\nJUVENIL (17-21) 160,00 €\nADULTO 390,00 €\nFAMILIAR 445,00 €\nNUEVO FAMILIAR 55,00 €\nNIÑOS (0-2) Acceso libre\nNIÑOS (3-6) 30,60 € Año en curso acceso libre\nNIÑOS (7-16) 11,80 €\nJUVENIL (17-21) 20,35 €\nADULTO 32 €\nADULTO OFERTA (SIN CUOTA ENTRADA) 38.60 € CON OFERTA VIGENTE\nFAMILIAR 71,70 € 3 o más miembros\nFAMILIAR OFERTA (SIN CUOTA ENTRADA) 88,00 € 3 o más miembros CON OFERTA VIGENTE\nSOCIO/A DEPORTIVO 32,00€


Aintzane Ezenarrok ukatu egin du EAJra joango dela\nAralarren bozeramaileak onartu du gai jakin batzuetan EAJrekin ados egon daitekeela eta berretsi egin du Aralar Amaiur koalizioko kide izatearen aurka agertu zela.\nAintzane Ezenarrok gezurtatu egin ditu bere etorkizuna EAJn dagoela dioten zurrumurruak. Nabarmendu nahi dut Aralarreko bozeramailea naizela, Aralarreko kidea naizela eta Aralarren jarraituko dudala, adierazi du Radio Euskadin egindako elkarrizketan.\nMilitantzia politiko bakarra Aralarren egin dut, oso gustura egon naiz, proiektu honetan erabat sinetsita nago eta Aralarren izan naizen azken 9 urteotako ideiak berak defenditzen jarraitzen dut, azpimarratu du.\nZurrumurru horien atzean oinarrian dagoen eztabaidari heldu nahi ez dioten pertsonak daudela esan du. Argumenturik ez dutenean, pertsonei eraso egitera jotzen dute, salatu du.\nNolanahi ere, Ezenarrok onartu du zenbait gaitan EAJrekin ados egon daitekeela. Nik ez daukat ezkerreko beste sektore batzuek EAJri dioten ezinikusia; ikuspuntu ideologiko eta politiko batzuk konpartitzen ditugu, adierazi du.\nIldo beretik, Ezenarrok berretsi egin du Aralar Amaiur koalizioaren baita hauteskundeetara joateko erabaki taktikoaren kontra egon zela. Aralarren baitan ez da eztabaida sakonik eman etorkizunean ezker abertzale ofizialarekin bidea egin behar dugun edo ez erabakitzeko, kritikatu du.\nEzenarroren arabera, ezker abertzaleak giza-eskubideen esparruan asko du egiteko, haiekin elkarlan estrategiko bat egin ahal izateko. Bakoitzak bere espazioa duela, baina unean unean Aralar eta ezker abertzalea elkarlanean aritzea posible dela esan du.\nInformazio gehiago:Eitb: Aintzane Ezenarrok ukatu egin du EAJra joango dela